text:
ARIZONA – E catcher di Aruba di 21 anja Chadwick Tromp ta firma cu e organisacion di Cincinnati Reds. E ultimo temporada a milita cu e ekipo di Daytona Tortugas den e Florida State League.
Awor Tromp ta na Arizona hunto cu Team Kingdom of the Netherlands na e training complex di San Fransisco Giants. Tromp a ricibi un invitacion pa join e trainingscamp hunto cu Randolph Oduber y Ryan Oduber.
Nos di Sports Zone Aruba a hiba un interview cu Chadwick Tromp prome cu e la bai Arizona.
Pa mas informacion y sigui nos ariba nos social media, bishita nos facebook, instagram of twitter.


c: text/html

text:
Abogado Sulvaran ku asombro ta puntra
WILLEMSTAD. – Relashoná ku investigashon kontra di hefe di Servisio di Atmishon, mr. Esther Cheri, Abogado mr. Eldon ‘Peppie’ Sulvaran ku asombro ta puntra, dikon Prokurador General (PG) no a kuminsá un investigashon penal kontra di su mes persona.
Ministerio Públiko ta promové balornan di famia, ora ta trata solamente promové balornan di miembronan familiar di nan mes e ora ei ta midi ku dos midí.
Sulvaran den su defensa a para ketu un ratu na e echo kon e investigashon kontra di Hefe di Servisio di Atmishon i algun kolega ku por sierto tur ta hendenan lokal, a kuminsá.
Tabata 26 di ougùstùs di aña 2016 ku Prokurador General mr. Guus Schram a duna òrdu na “Landsrecherche” di Kòrsou pa kuminsá ku e investigashon penal kontra empleadonan di Servisio di Atmishon. Sulvaran su pregunta direkto ta, dikon Prokurador General Schram no a kuminsá mesora ku un investigashon penal kontra di su mes persona i su kasá i tambe esnan ku tabata responsabel pa ku entrega di su petishon.
Sulvaran a splika korte ku e petishon di Prokurador Schram i su kasá tur dos a keda pidí riba informenan falsu i no korekto, pa motibu ku tur dos a hasi petishon a base di e regla di penshonado i rentista, miéntras niun di dos no tabata penshonado ni tampoko rentista.
Otro nota kla ku ta mustra riba iregularidat, ta ku nan petishon tabata fechá 30 di yanüari 2014 i nombramentu di Guus Schram komo Prokurador General tabata promé di febrüari 2014, esta un dia despues i pa kolmo basá riba informashonnan falsu manera ya menshoná.
Pero esakinan no tabata e úniko informenan falsu i inkorekto ku e pareha Schraam a entregá, pa motibu ku a hasi manera ta prolongashon di nan estadia ta tumando lugá, miéntras ku esei no tabata e kaso, pa motibu ku Schram tabata trahando te algun dia promé ku el a bin Kòrsou na Parkèt Rotterdam, pues kon bin e ta hasi petishon a base di prolongashon di estadia, miéntras ku esei no ta e kaso.
Ora ku a kuminsá ku e investigashon kontra di Hefe di Atmishon mr. Esther Cheri, dikon no a kuminsá mesora investigashon kontra di Schram i su señora.
Ta insólito ku e mesun Schram ku ta hasi petishon a base di informenan falsu, e ta pidi pa investigá Cheri.
Sulvaran ta enfatisá ku e loke ku e ta trese dilanti no tin duda aden i ta trata di informenan verídiko.
E punto mas rekòr ta na opinion di Sulvaran ta ku señora di Schram a bai traha den un posishon dirèkt bou di su kasá komo “Liaison Officer di Parkèt Karibense komo hefe, miéntras tabatin hopi hende lokal ku sufisiente konosementu ku por a okupá e puesto komo tal.
Sulvaran a mustra tambe riba e fiskal ku tin persiguishon kontra di Cheri na su enkargo, esta ku su e fiskal tambe a kuminsá traha sin ku e tabatin e pèrmitnan nesesario pa e traha aki na Kòrsou. Pero ta straño na opinion di Sulvaran ku durante e investigashon kontra di Cheri, niun polis no a topa ku e iregularidat aki. Fiskal van Vliet su informe no ta aparesé riba e lista di iregularidatnan ku na opinion di Ministerio Públiko, Cheri a faya kuné.
Dia 22 di òktober benidero e kaso ta kontinuá.

robotstxt: allowed

filter: keep


text:
Huidige artikelen
donderdag 30 april 2015 - Dia 30 di juni proximo ta bira e ultimo dia pa entrega ‘verzamelloonstaat’ y ‘verzamelstaat opgaaf derden’ di aña 2014
No tin mester di haci peticion pa prolongacion di termino
ORANJESTAD – Departamento di Impuesto ta participa cu ta prolonga e termino pa entrega e lista colectivo di salario (verzamelloonstaat) y e lista colectivo di pago na tercera persona (verzamelstaat opgaaf derden) di aña 2014. E fecha final pa entrega e listanan tawata 30 di april 2015 pero esaki a cambia awo y ta bira 30 di juni 2015. E prolongacion di termino aki ta conta automaticamente pa tur cliente. Pues no tin mester di entrega un peticion pa prolongacion di termino.
Gerencia di Departamento di Impuesto
30 di april 2015


text:
Fontein i Krakeel
E área aki ta konosí pa e bataya grandi entre e hendenan ku a liberá nan mes for di sklabitut i e hulandesnan na 1795.
Pega na Fontein tin algun seru stratégiko ku un bista amplio riba e terenonan abou. Ta aki na Ser'i Neger hopi rebeldenan
a pèrdè nan bida. lenk: Historia, liña di tempu. Tula
E lanthùis a dekaí i tabata chikí. E posishon di e lanthùis aki ta masha
stratégiko. For di e seru
djis band'i dje ta mira te seru Comandant, San Juan, Kas Abou, Willibrordus i San Hironimo.
Pa agrikultura e tera no ta bon, no tin hopi awa. No tin entrada di salu paso e ta hopi leu for di
un saliña. Banda di esei e ta nèt tras di e seru ku ta laga e habitantenan sinti kalor.
Un di e poko aktividatnan den pasado ta prosesa e mata indigo pa obtene e ferf pa paña indigo.
Bista riba e proyekto di konstrukshon di kas.


text:
ORANJESTAD Aruba - 12 di september, 2016: Diasabra awo, 17 di september, e federacion di landamento, AZB lo organisa e tradicional Sprint Night Short Course den Piscina Olimpico Roly Bisslik na Savaneta. E competencia ta carga e nomber di Sprint Night unda lo wordo landa riba distancia cortico(“short course”) esta 25meter. Atletanan di landamento lo bataya contra otro riba e distancianan cortico di 25 y 50 meter, mientras lo landa den age group y masters. E competencia ta programa pa cuminsa 6or di atardi.
Lotto a duna su aporte na e competencia di Mr. Aruba National Body Building and Fitness Championship como tambe e seminarionan riba Judging, Nutrition & Training
ORANJESTAD, Aruba- 12 di september, 2016: Diasabra, 10 di september, Aruba Bodybuilding & Powerlifting Association a tene nan anual competencia di Mr. Aruba National Body Building and Fitness Championship. Un competencia di bodybuilding y fitness di nivel super halto cu nos atletanan local lo ta participando na esaki. Cada aña e competencia organisa pa e federacion di ABPA ta hala masha hopi atencion unda e atendencia na e evento ta uno grandi. E aña aki e participantenan lo competi den e categorianan di Mr. Aruba, Mr. Aruba Beginner, Women’s Physique y Mens Physique, Ms Aruba Body Fitness and Bikini.
ORANJESTAD, Aruba - 8 di september, 2016: Diadomingo 11 di september, Aruba Triathlon Association lo organisa su Guardian Group Duathlon Nacional pa mucha, junior y adulto. E mainta aki por competi den e categorianan individual of den ekipo di relevo. E evento lo cuminsa na Boca Catalina pa 7:00 di mainta.
Gregory Milliard cu otro compromiso internacional den Mixed Martial Arts na Detroit Michingan, Merca
ORANJESTAD, Aruba - 8 di september, 2016: Den luna di februari ya caba e la bringa den e evento MMA na Detroit, Michingan unda e la triunfa riba Shamier Garcia. Un triunfo cu a pone e atleta di combate, Gregory Milliard di Aruba riba e podium mundial den e deporte di Mixed Martial Arts. Den e ultimo añanan, e deporte di MMA a crece y bira un di e deportenan mas famoso na mundo, mientras Aruba no a keda atras unda principalmente nos hobennan a cuminsa practica e deporte mientras cada evento tabata tin su acohida grandisimo yena di fanaticada.
Seleccion masculino di bowling lo competi den e campeonato di 2016 Panamericano Mayores na Cali, Colombia
ORANJESTAD, Aruba - 8 di september, 2016: E aña aki e asociacion di bowling Panamericano, PABCON, lo organisa su di 17 edicion di e asina yama 2016 Panamericano Mayores de Boliche, e aña aki e lo tuma luga na e ciudad di Cali, Colombia. E competencia lo ta uno di adulto unda e miho di henter e continente Pan Americano lo participa y lo tin dos clasificacion. Mas cu claro Aruba su miho atletanan di bowling masculino tambe lo competi na e campeonato aki.


text:
Tienda di Educacion
Tienda di Educacion ta un loket pa mayor di hoben di 0-18 aña unda nan por haya conseho tocante educacion.
Mayor/cuidado y instancia di tereno social a indica claramente cu nan ta sinti falta di esaki. Un organisacion di facil acceso unda mayor/cuidado/instancia por bay cu pregunta tocante educacion y unda mesora un conversacion por tuma lugar.
Tienda di Educacion ta duna e apoyo den educacion di facil acceso aki y ta haci un esfuerso pa di forma preventivo reduci maltrato y descuido di mucha.


text:
E siman aki ta un siman hopi importante unda nos lo trata e presupuesto di pais Aruba pa loke ta aña 2018. Un presupuesto cu mester a ser entrega 1 september 2017 y cu mester a ser trata y aproba ultimo 15 december 2017. Sinembargo debi na falta di madurez y seriedad politico a keda sin entrega e presupuesto y a opta pa bay eleccion sin cu esaki a ser entrega door di Gabinete Mike Eman II y unda cu for di esaki a haci cu nos tabatin un deficit financiero di no menos cu 276 miyon florin. Nos gobierno a sa di reduci gastonan aki aya y awo nos por tin un deficit di 150 miyon florin cu seguramente a duna nos confiansa cerca gobierno Hulandes y CAFT.
MEP asumiendo responsabilidad
Nos como parlamentarionan ta tuma nos trabao hopi na serio unda cu nos si ta asumi nos responsabilidad na un manera madura pa por trata e begroting cu lo marca e rumbo di e pais aki y su futuro pero tambe di e gobernacion. Lamentablemente cu tin parlamentarionan di oposicion manera Sr. Arthur Dowers, Sr. Richard Arends y tambe Sra. Mervin Wyatt-Ras cu ta keda purba gaña y manipula pueblo unda cu nan ta lesa cierto frasenan di e presupuesto y ta haci manera cu ta 9 aña pasa unda nan por a manipula pueblo pa medionan di prensa comprometi.
Politica dinosaurus di Dowers
Sr. Dowers ta haci mofa di Minister di Finansas, Economia y Cultura di cu e ta baila aki aya. Awor a para bira cu nos niun no por haci nada mas cu nos ta gusta haci y ta custumbra di haci pa tene Sr. Dowers y AVP contento. E cosnan infantil aki tin di stop y sr. Dowers mester cuminsa actua manera un hende homber madura y stop cu su politica di DINOSAURUS. Mesun parlamentario hunto cu su colega Richard Arends ta uza frasenan di Raad van Advies, unda esaki ta indica cu tin un diferencia di mas cu 100 empleado publico na 2018 compara cu 2017. Pero nan a lubida di bisa cu na pagina 19 di Nader rapport ta para exactamente di con tin 100 hende extra. Motibo ta cu a bin personal acerca debi cu mas departamento a cay bou di otro, a cuminsa dos opleiding di Aspirant di Polis, personal pa Orthopedagogisch centrum y Bureau Mulidisciplinaire centrum. Banda di esaki a bin 65 hende pa enseñansa y tambe 47 empleado di e ex Landslaboratorium cu a bin den gobierno. Y no tin di lubida tur esunnan cu a haya un decreto gubernamental (LB) net prome cu eleccion cu ta haci cu esaki ta hopi mas cu 100 hende cu a bin acerca.
Barbaridadnan di Mervin
Sra. Mervin Wyatt-Ras tampoco no kier keda atras y ta cuminsa papia su barbaridadnan manera custumber unda cu ta bisa cu nan ta trapa riba su derecho di tempo cu ta ser limita. E tin hopi curashi pasobra tempo cu a duna oposicion 2 dia so pa studia begroting y laga un minister so papia 7 ora, e no a keha y awo ta sinta yora cu 1 siman pa prepara ta tiki tempo. Ora a permiti pa insulta coleganan y yama nan hasta pa porco y scupi riba nan no a protesta pero a sinta hari y burla.
Modelo fracasa di Richard
Sr. Richard Arends diripiente no ta amigo mas di CAft. E mesun persona cu ta gaba con CAft ta elogi’e pa por a logra yega e normanan y awendia ta vocifera cu modelo economico uza pa Sr. Richard Arends no a funciona, su fuse a bula. Tur instancia a bisa bon cla cu e modelo economico usa pa sr. Arends a crea mas deficit y tur rapport ta papia di 276 miyon di deficit. Y sin lubida Centrale Bank den su rapport cu ta indica cu di 2015 nos economia ta den reces. Pues su modelo economico ta uno fracasa, pero siguramente su modelo a sirbi economicamente p’e unda cu su persona a sa di cambia su arbeidscontract den un dienstverleningscontract cu su compania Horizon Consultancy Group pa nada menos cu 442 mil florin den un tiki mas cu 2 aña y cual suma a ser strica di pueblo, sin compasion. E modelo economico a traha p’e y sigur tur esunnan rond di gobierno pero awo e cobransa di tur abuso cu placa ta bin pa pueblo.


text:
Openbaar Ministerie-Curacao-Sint Maarten-BES Islands
Kòrsou
Poseshon di pepper spray òf gas lakrimógeno den blèki sea na kas of riba kaya públiko no ta permití. E supstanshanan aki ta kai bou di e Ordenansa di Arma di Kandela 1930, konkretamente un arma destiná pa "sprèit gasnan tóksiko, sofokante òf ku ta hasi indefenso". Den ártikulo 1 di e Ordenansa di Arma di Kandela ta trata e tipo di armanan aki dje mes manera ku armanan di kandela. E kondena máksimo ku por ser imponé pa esaki ta kuater aña.
Trata di hende ta un delito serio i ta un violashon grave di e derechonan humano. Eksplotashon ta sentral denter di e konsepto aki i e sirkunstanshanan ku e víktimanan di trata di hende ta haña nan mes aden ta generalmente chokante. Eksplotashon di hende ta sosodé den diferente variante i sektornan. E variante mas konosí ta eksplotashon den e sektor di prostitushon. Víktimanan, generalmente hende muhé, hopi biaha ta wòrdu saká for di un otro pais bou di promesanan falsu.
Hòbennan ta nos futuro. E hòbennan di awor ta e adultonan di mañan. Adultonan – te ku un sierto punto - tin influensha riba e desaroyo di hòbennan. E influensha ei ta un responsabilidat ku henter komunidat mester ta konsiente di dje. Derecho penal por solamente kontribuí parsialmente den e fomento di e desaroyo di hòbennan.
Atrakonan tin un impakto enorme riba víktimanan i nan ambiente i ta soru pa un sentimento grave di insiguridat. Atrakadónan por lo tanto por konta riba kondenanan pisá. Ministerio Públiko i polis ta traha den estrecho kolaborashon ku otro pa redusí e kantidat di atrakonan. Negoshantenan tin un papel importante den prevenshon di atrakonan (dor di pone vigilansia i/òf vigilansia ku kámera). Siudadanonan ta yuda den solushoná atrakonan.
Violensia relashonal ta violensia komete den relashonan amoroso i den seno famiar te den terser grado. E tema tin atenshon spesial di Ministerio publiko desde 2004. Na 2010 a adapta e instrukshon i na 2017 esaki a haña atenshon spesial komo un instrukshon pa BES, Sint Maarten i Korsou. Minsiterio Publiko ta persigui tur kaso di violensia relasonal


text:
Willemstad— Polis mester a bai den e bario di De Savaan pa un kaso di menasa i tambe destrukshon.
Ayera den oranan di atardi Polis mester a bai na un kas den De Savaan pa un kaso di menasa i destrukshon. Na e kas polis a bin topa ku e víktima ku a splika ku e mester a fia sèn serka un konosí di dje pa paga bek ora ku e la keda kla. E lo mester a kumpra un vehíkulo i a trata di bende esaki pero no a logra di manera ku e por paga e sèn fia bek.
Ayera doño di e sèn bon rabia a presentá na de Savaan pa por a haña su sèn bek. Mirando ku e hòmber no tabatin esaki e la kousa basta destrukshon na e vehíkulo. Asta a stürwil a ser kibra i segun e hòmber a menasa asta ku morto. Polis a splika e hòmber pa e pasa warda pa asina e por entrega un denunsia di destrukshon i tambe menasa ku morto.


text:
Boso sa cu e "E baranca aki tin un historia?!" Bo por sa algo di dje? No? Ami tampoco! Ma tin gana di sa algo di su historia, si! Di con e tin net tres buraco banda di otro?! Wel, un cos cu ami cu mi esposa ta gusta, ta pa camna den e mondinan aki, tras di Alto Vista, den loke tabata Lago antes, y examina e barancanan ront di nos isla!
Awe nos ta sigui cu nos tema "E CAIDA".....cu ta un continuacion di nos mensahe
biaha pasa.
Den nos prome mensahe di e tema
aki, nos a menciona cu e prome hende cu Señor Dios a crea, a cai den pica door
di a desobedece e Señor. E relato completo nos ta haya scirbi den Genesis, Capitulonan uno te tres. Y for di e momento ey
di e caimento den pica via desobediencia, pica a drenta nos mundo. Di manera cu
te awe, cada ser humano ta nace cu e naturalesa pecaminoso for di barica di su
kerida mama. Y siendo cu e pago di pica ta morto, ta nifica cu cada uno di nos
lo muri fisicalmente sea tempran of lat.
Ademas pa motibo di e naturalesa
di pica, nos ta morto spiritualmente pa cu Señor nos Dios. Y esey ta berdad y
igual pa cada ser humano. Te asta si nos mayornan ta keredornan di e Evangelio,
y asina ta den bon relacion cu nos Tata Celestial, y miembronan di e curpa di
Cristo, y eredornan di e promesanan di Señor nos Dios, toch cada uno mester repenti y kere e
Evangelio mescos cu nan, pa nos por ricibi pordon di picanan y bida eterno den
Cristo nos Señor. E palabra “Evangelio”, ta nifica “Bon Noticia”, of “Bon
Nobo.”
Y amigonan di tur edad; den
henter e mundo aki, no ta existi un noticia mas precioso cu e bon noticia cu Señor
nos Dios y Tata Celestial a duna nos un Salbador. Y e Salbador aki ta e unico
Yiu di Dios Su mes. Den Juan Capitulo tres, nos tin un porcion na unda nos
Señor mes ta duna e testimonio aki: “Pasobra
Dios a stima mundu asina tanto cu El a duna Su unico Yiu, pa kende cu kere den
djE, no perese (of bai perdi) ma tin bida eterno, Pasobra Dios no a manda Su Yiu den e mundo pa condena e mundo, ma pa
salba e mundo pa medio di djE. Kende cu kere den djE, no ta condena, ma kende
cu no kere ta condena caba pasobra e no a kere den e nomber di Dios Su unico
Yiu. Esaki ta e condenacion: Lus a bini den mundo, pero hende ta stima scuridad
na lugar di lus, pasobra nan echunan tabata malo. Tur, of cada uno cu ta haci
malo ta odia e lus, y lo no bini den e lus, pa miedo cu su echunan lo wordo
exponi. Ma esun, of kende cu ta biba pa medio di berdad, ta bini den e lus, pa
asina por wordo manifesta cu su echunan a wordo hasi den Dios.” (Juan 3:6-21)
E porcion di Scritura ey cu nos a
cuminsa cu ne den e mensahe corto aki, ta inclui cada uno di nos; di un of otro
manera. Y particularmente pa motibo cu mayoria
di nos den e tres islanan aki, particularmente
tabata y ta te ainda ta considera nan mes como un Cristian pa motibo di
tradicion religioso.
Realmente e titulo of nomber
“Cristian”, no ta wordo menciona hopi bes den Scritura. Solamente tres bes esey
ta menciona cu ta den: Echunan 11:26 (pa prome bes), anto den Echunan 26:28, y
tambe den 1 Pedro 4:16. y e titulo of nomber ey ta nifica: Un cu ta sigui
Cristo. Un siguidor di Cristo. Pa e motibo ey nos por bisa cu e nomber di
Cristo a wordo mal usa den henter mundo, mediante religion. Pero nos por
gradici Señor nos Dios, cu E no ta lihe pa condena, pero si lihe pa
misericordia y berdad.
Segun Scritura no ta existi
ningun hende cu ta husto di naturalesa, ni sikiera UN. No tin ni uno
cu ta comprende, ni uno cu ta busca Dios. TUR a bira lomba y hunto
a bira corompi. No tin ni uno cu ta hasi bon, ni sikiera UN, Nan
garganta ta grafnan habri, nan lenganan ta practica engaño. E veneno di
colebranan ta riba nan lip. Nan boca ta yen di maldicion y amargura. Nan pia ta
lihe pa drama sanger; ruina y miseria ta marca nan caminanan, y e camina di pas
nan no conoce. No tin temor di Dios dilanti nan wowonan.” (Lesa Romanonan
3:9-18)
Manera nos sabi, e nacion Judiu a
ricibi bendicionnan grandi for di e Señor mediante Moses y otronan desde cu
Señor a libra nan for di sclabitud na Egipto. Anto Señor a duna nan e dies
mandamentonan y tambe otro leynan. Pero tur eseynan a tuma lugar di acuerdo cu
e sabiduria y poder y tambe e pasenshi di Dios. Y e proposito di nos Tata
Celestial ta, pa salbacion di tur hende, y no di Judiunan solamente. Di manera
cu awe e salbacion grandi di Señor, no ta pa e Judiunan solamente, ma tambe pa
tur otro nacionnan. E boluntad di Señor ta pa e Evangelio wordo proclama den
henter mundo, tanto ta na Judiunan como tur otro rasa.
Den Romanonan Capitulo ocho, nos
ta lesa lo siguiente: “P’esey cu awor no
tin condenacion mas pa esunnan cu ta den Cristo Jesus, pasobra door di Cristo
Jesus e ley di e Spiritu di bida a hasi mi liber for di e ley di pica y morto.
Pasobra loke e ley no tabatin poder pa hasi, den cu e tabata debilita door di e
naturalesa pecaminoso, Dios a hasi door di a manda Su mes Yiu den e apariencia
di hende pecaminoso pa ta un ofrenda pa pica. Y asina El a condena pica den
hende pecador; pa e husticia di ley por wordo cumpli den nos, cu no ta biba
segun e naturalesa pecaminoso ma segun e
Spirito”. E ta bon pa lesa e Capitulo 8 di Romanonan completo. Te un otro mensahe.


text:
Recientemente Minister Chris Romero a reuni cu un grupo di chauffeur di autobus. Specificamente a reuni cu e chauffeurnan cu ta core e ruta di Noord.
Di e manera aki e chauffeurnan a haya e oportunidad pa comunica directamente na Minister nan sugerencianan y preocupacionnan, pa asina hunto purba yega na solucionnan concreto pa e retonan cu nan ta enfrentando pa algun tempo caba.
Durante e reunion a sali na cla cu tin varios inconveniente cu a surgi y cu pa motibo di mal maneho y falta di accion pa soluciona nan, e situacion a empeora.
Minister Romero ta di opinion cu esnan cu ta traha den mundo di Transporte Publico mester wordo scucha y brinda nan e oportunidad pa trece dilanti nan puntonan, como cu nan ta esnan cu ta eherciendo e trabou riba un base diario.
E titular di e cartera di Transporte tabata hopi atento na tur informacion suministra di parti di e chauffeurnan di autobus. A papia di e capacidad maximio di autobus, diferencia den ‘wegenbelasting’, parada di autobus na Playa, maneho mas eficiente pa control riba autobus, entre otro topiconan.
Minister Chris Romero ta kere den dialogo y como tal e ta di pensamento cu sintando na mesa cu esnan concerni ta e manera mas proactivo pa logra cambionan positivo pa tanto e chauffeurnan di autobus, pasahero y tambe Gobierno di Aruba.
E reunion tabata uno fructifero y Minister Romero a compromete su mes cu e lo ta pendiente di tur necesidad y sugerencia cu e chauffeurnan di autobus lo por tin, pa asina mehora nan situacion actual.


text:
Charles Cooper-MFK: SOAB MES TA DEKLARÁ KU NAN RAPORT NO TA DI KONFIA, DEN SLOT DI E RAPORT
Den nos famoso brivenbùs, komo representante di pueblo nos a haña e rapòrt ku SOAB a traha riba e nulmeting di MDPT fechá dia 5 desèmber 2017.
SOAB Rapport Nulmeting MDPT – 5 Dec 2017 by MFK on Scribd
E rapòrt mester trese entre otro klaridat kon sènnan di RdK a wòrdu gasta dor di MDPT for di fecha ku a instalá e tim aki. E rapòrt aki a ser trahá riba enkargo di promé minister Rhuggenaath. Klaramente por mira ku e rapòrt aki ta unu tendensioso ku ta purba desakreditá e miembronan di MDPT ku tabata funshoná bou di e èks-presidente di MDPT.
Na paginá 8-10 di e rapòrt aki, por lesa tokante di e kuadro, responsabilidat finansiero, guia i responsabilidatnan di MDPT.
E rapòrt ta indiká na paginá 9 ku SOAB no por haña ni un dokumentashon kaminda por a haña guia (aansturing) di Konseho di Minister durante di 1 yanüari 2014 pa 28 yüni 2017.
Tambe for di e karta di Minister presidènt di 31 di mart 2014 a sali na kla ku mas bien a duna di konosé na RDK ku MDPT mester hasi su trabou sin ningun traba, sin niun impedimentu, di forma independiente i den tur sekresia.
Pero lokual ku ta mas remarkabel den e rapòrt aki ta, ku e rapòrt mes ta desbaratá su mes. SOAB ta deskualifiká su mes. Den e rapòrt na e parti final riba paginá 41 kapítulo 5 por tuma nota di esaki.
Nos ta sita;
“ Wij gaan ervan uit u hiermede voldoende te hebben geinformeerd. Zoals reeds voormeld is de uitvoering van onze analyses afhankelijk van de beschikbaar gestelde informatie en documentatie alsook van de verkregen mondelinge toelichtingen in dit kader. In verband hiermede zijn de bevindingen bij onze analyses niet volledig. Ook zijn onze analyses niet uitgevoerd in het kader van een assurance-opdracht. Derhalve wordt geen zekerheid verstrekt omtrend de getrouwheid van de in deze rapportage opgenomen (financiele) informatie.”
Si nos tradusí esaki na papiamentu, básikamente SOAB ta bisa lo siguiente;
Nos ta sali for di e punto ku nos a informá bo sufisiente. Manera nos a indiká anteriormente ku nos análisis ta dependé di e informashonnan i dokumentashon nan ku a ser poné na nos disposishon, tambe e informashon
verbal ku nos a risibí den e kuadro aki. En relashon ku esaki i lokual ku nos a haña nos análisis no ta kompletu. Tambe nos análisis no a ser hasí den kuadro di un assurance-opdracht. Pues nos no por duna ningun siguransa relashoná ku e verasidat di e informashon finansiero den e rapòrt aki.
Ta bon pa indiká e definishon di kiko ta un assurance-opdracht:
Pa terminá nos por konkluí den e kaso aki ku e rapòrt aki kual a ser usá dor di gabinete Rhuggenaath pa tuma e desishon di konseho di Minister di dia 30 di desèmber 2017, un desishonnan pa ku futuro di nos refineria no tin base sólido pa sostené su kontenido.
Charles F. Cooper
Miembro di Frakshon
pa MFK den Parlamento


text:
App Details:
- Version 1.0
- Created & Sold by Louisito Luna
- Released on September 29, 2018
- File Size: 16 MB
- Price: Free!
- Age Rating: 12+
- Category News
Description:Gabinete Wever-Croes
Poniendo e ser humano central
E resultado di eleccion di dia 22 di september 2017, a duna e partidonan MOVIMIENTO ELECTORAL DI PUEBLO (MEP), PUEBLO ORGUYOSO Y RESPETA (POR) y RED DEMOCRATICO (RED) un mayoria di 12 asiento den Parlamento di Aruba.
Considerando cu mediante dicho eleccion mayoria di e pueblo votado a expresa su deseo pa un cambio, no solamente di gobernacion, pero principalmente di e rumbo di nos pais, e partidonan ariba menciona a forma un gobierno serio y stabiel pa e periodo 2017-2021.
E partidonan MEP, POR y RED a dicidi pa pone man na obra pa brinda pueblo di Aruba un gobierno basa riba bon gobernacion, transparencia, integridad, finansas publico responsabel y desaroyo sostenibel, cu tin como meta pa pone e ser humano central y traha unicamente pa bienestar general di henter nos comunidad.


text:
Net prome cu directiva di Arubaanse Voetbal Bond a inicia su reunion di bestuur di dia 12 di Juni ultimo, SV Dakota...
ORANJESTAD – Arubaanse Voetbal Bond (AVB) ta duna SV Dakota rason riba e protesta entrega y cu esaki Dakota ta bai final cu...
ORANJESTAD – Durante un tremendo partido di futbol ayera tardi e ekipo di Britannia ta gana su prome wega den e playoff final...
ORANJESTAD – Diabierna awor campeonato Division di Honor di AVB ta ranca sali cu “The Revenge” entre e ekipo di Dakota y...
Entregamento di protest ta parti di wega di futbol, e ta un derecho cu tur team tin y cu no por wordo nenga....
ORANJESTAD – Den tempo addicional e victoria a wordo seya pa RCA ora cu Nathan Loanjoe defensa di RCA ta drenta area...


text:
CONTACT NOS
CON BO POR HACI UN PETICION?
*UNOCA ta informa cu ta trata solamente peticionnan completo
Pa proyecto cu tema specifico e mesun pasonan (1 te cu 6) ta aplicabel
CON UNOCA TA TRATA BO PETICION?
UNOCA ta ricibi peticion
Oficina di UNOCA ta evalua si peticion ta completo
a. E peticion ta completo y lo wordo trata*
b. E peticion no ta completo y UNOCA lo solicita documento cu falta
Despues di trata e proyecto UNOCA lo informa peticionario di decision por escrito.** Please tene cuenta cu e fechanan fiho unda lo trata peticion den 2016.
*Tur peticion mester ta completo pa por wordo trata.
**Tur decision final ta keda na discrecion di UNOCA y e peticionario no por eherce ningun derecho.
APLICA PA COFINANCIAMENTO
x
CONTACT NOS
general@unocaruba.org
Nathaly Harms-Ellis
Directora
(297) 583-5681
Gloria Croes
Control Financiero
ORANJESTAD STADIONWEG 21
http://facebook.com/unoca.aruba
Marisol Maduro
Asistente den Projecto
http://pasionpacultura.tumblr.com/
Melanie Thiel
Secretaria y Asistente financiero


text:
ORANJESTAD – E atleta internacional Arubano di MMA Gregory Milliard officialmente ta join team Adidas Aruba. E marca di Adidas awor lo ta e sportswear official di Gregory Milliard den su preparacion pa 28 di April proximo ora e drenta octagon y bataya cu Muhamad Abdullah.
Ayera den e tienda nobo di Adidas na Renaissance Hotel, gerencia di Adidas hunto cu Gregory Milliard a firma e acuerdo official y asina ta join team Adidas.
Danki na e gerencia di Sports Caribe Aruba y Adidas Aruba, Sra. Monique Jansen cu ta apoya nos atletanan local!


text:
Feng Shui Kòrsou ta organisá diferente evento pa asina informá bo pa bo por tin un estilo di bida notabel.
Proksimo evento:
- Sena di Abundansia Anual riba 16 febrüari 2018 Registrá pa evento
- trahamentu i e Vas di Abundansia
Eventonan anterior:
- 2 desèmber 2017 (2pm-6pm),splikashon streanan buladó,Kon preopará pa aña 2018 ku ta di Kachó di tera I kon dekora bo kas balansá pa dianan di fiesta.
- 1 yüli 2017 (9am-1pm), sa kon analisá bo mes datonan personal praktikando Feng Shui I kon analisá tur miembro di bo famia I otro hende rondo di bo pa abo tin balance I abundansia den bo bida.
- 17 yüni 2017 (9am-1pm), durante e kurso aki a splika bo data pèrsonal detayadamente.
- 2 aprel 2017 (9am-1pm) pa hende ku sa I esun ku no sa pa haña mas informashon tokante di Salú,Abundansia I Prosperidat den bo bida ku Feng Shui.


text:
WILLEMSTAD—Ayera djaweps 19 di yüli 2018, tabata un dia históriko pa Kòrsou. Riba e dia aki bandera di Kòrsou a subi pa promé biaha den Weganan Sentro Amerikano i di Karibe, den esaki su di 23 edishon na Barranquilla, Colombia.
Kòrsou su debut na e weganan aki, ta konta ku partisipashon di 45 atleta repartí den 9 disiplina di deporte, kua nan ta sòftbòl, siklismo, taekwondo, karate, vòlibòl di playa, tènis, bela, atletismo i natashon.
Na e okashon aki, tabata presente nos minister di Enseñansa, Siensia, Kultura i Deporte, sra. Marilyn Alcalá-Wallé, kende tabata hopi emoshoná ku e akto aki. Huntu kuné, tabat’ei presente tambe presidente di FDOK, sr. Jean Francisca i hefe di mishon, sr. Ruthsel Martina.•


text:
Durante e conferencia di prensa awe minister Otmar Oduber a denuncia daño cometi na Saliña Cerca
Diaranson a constata cu na Saliña Cerca mas cu 1 meter di tera a wordo yena, kitando e posibilidad di carga awa den e saliñanan aki. Esakinan a wordo constata pa personal di Ministerio di Infrastructura y Medio Ambiente hunto cu DOW y Polis cu a bay na e sitio.
Saliñanan ta sumamente protegi den nos ROP netamente pa por percura pa e molester di awa no perhudica nos comunidad y pesey mes ta un di e motibonan cu e mester wordo respeta na su maximo. Despues di a investiga kico tabata tumando lugar, a haya sa cu ta trata un otro tereno cu Gobierno anterior a duna den huurgrond, den wetland, den un saliña, dos dia prome cu eleccion, dia 20 di september 2017. E trabounan aki a wordo para inmediatamente. Un carta lo sali den e dianan nos dilanti pa e grupo aki pa mustra cu e overeenkomst aki ta nietig y cu no lo otorga e tereno aki.
Ta importante pa henter comunidad sa cu Gobierno tin e maneho di nos naturalesa y medio ambiente hopi na serio specialmente pa e ta un transparente, teniendo na cuenta bienestar di henter comunidad di Aruba.


text:
ORANJESTAD (AAN): Samenwerkende Fondsen y CEDE Aruba ta contento di por a mira di cerca e proyecto “Centro di Educacion Creativo” (C.E.C.) Un proyecto cu ta ser gesponser door di samenwerkende fondsen caribisch deel.
Esaki ta un proyecto trey-merdia pa hobennan studiante di school secundario, riba Dialuna, Diaranson y Diahuebs, cu horario: 2:00 pm pa 6:30 pm, cu ta ofrece lo siguiente:
(*) Mediatheek cu uzo di Internet pa estudio, copier machine, uzo di materialnan disponible, espacio pa studia / lesa, etc. Huiswerkbegeleiding, Les di Musica (por ehempel; guitara, bass gituar, keyboard, drum, cuarta) les di schilder, obra di man, les di cushina, sport y gym.
Nan ta cobra 125 Florin pa luna, incl snack y algo di bebe.
CEC ta un identidad cu ta asisti hobennan den nan formacion y desaroyo, escolar y artistico. Projectleider ta juffr. Verna Croes y Medewerkster (coodinador) señora Cathy Figaroa hunto cu un team di personanan dynamico y professional.
Pa mas informacion por pasa personalmente na: Centro Famia Piedra Plat. Adres: Piedra Plat # 50. (banda di veld di Britania) Of tuma contacto cu nos via E-mail: boncurason@gmail.com


text:
Tanki Leendert – Diabierna marduga algo pasa di 1’or polis motorisa guiando Caminda Cruz, a hayanan ta detene un chauffeur agresivo.
Durante cu e multitud di hende tawata canando, e homber aki lo a drenta cu auto den e multitud.
Momento cu ela haci esaki, e auto lo a mishi cu un persona, pero danki Dios ela sali ileso.
Na e sitio por a scucha cu hendenan mester a ranca otro y halanan momento cu e homber aki a dicidi di hasi algo asina descabeya.
Esey no tawata tur. Despues di esey e homber aki a bira agresivo tambe.
Polisnan motorisa mes ora a actua y a detene y pone den boei wardando transportwagen hibe warda di polis


text:
-
Contact
- lionel_326@hotmail.com
Bo ta buskando trabou i bo ta haña ku e situashon ta difísil? Chèk esaki!
Reading Time: 2 minutes
Buskamentu di trabou na hopi pais no ta algu fásil. Tin mas hende buskando trabou ku tin oportunidatnan di trabou ta habri, por lo tantu ora bo solisitá, bo aplikashon ta bai huntu ku sentenáres di solisitante mas. Pero bo chèns pa haña un sita pa un entrevista tòg ta basta grandi na Kòrsou kompará ku otro paisnan. Bo no ta di akuerdo? Sigui lesa.
Gobièrnu di e estado Uttar Pradesh na India a saka un vakatura ‘online’ den Sèptèmber kaminda nan ta anunsiá di tin 368 puesto pa empleadonan ‘junior’ ku ta hopi organisá, i nan responsabilidat ta pa trese te pa e funshonarionan i aktua komo bewaker nokturno. Nan ta eksigí pa e solisitantenan ta entre 18 pa 40 aña, ku algun aña di edukashon eskolar, i tin abilidat pa kore baiskel.
Salario mensual inisial pa e puesto aki ta 15.600 rupees, kual ta mas o ménos 240 dòler. (Lesa bon, pa luna.) E salario aki ta riba e salario mensual promedio di India kalkulá pa World Bank kual ta 8,785 rupees, kual ta 135 dòler. Kualke hende ku ta bende pinda herebé riba kaya na Kòrsou ta gana mas sèn ku e kos aki.
Pero loke a shòk tur hende ta ku e vakatura aki a risibí 2.3 mion reakshon. India ta un pais ku un poblashon di 1.2 bion habitante. Nan tin un porsentahe di desempleo bou di 5%, pues e no ta zona malu òf no? Ta alrededor di 45 mion hende ta sin trabou si.
E trabounan den gobièrnu ta esunnan ku ta wòrdu konsiderá mas prestigioso. Nan ta mihó pagá kompará ku e trabounan den sektornan privá. India tin tiki oportunidat di empleo, i e motibu di esei pa gran parti ta e kantidat di hendenan ku ta biba na India i leinan laboral ku ta hopi restriktivo.
Den e solisitantenan tabata tin 25,000 hende ku un ‘Master’s Degree’ i 250 hende ku un ‘Doctorate’s Degree’! (PhD) Kemen si abo tin bo diploma di HBO, ta kana parti kòfi ku lechi mainta i laba outo parti atardi de solo kayente, no sinti bo malu. Ta un bon trabou bo tin, i chèns ta grandi ku bo ta gana mas tantu ku 85% di poblashon di mundu.
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Biologia molekular
Biologia molekular ta e siencia di biologia riba nivel molekular ku ta investigá por ehèmpel e material hereditario ku kada un organismo bibu tin (ta optené).
E molekül ku nos ta papia di dje ta lokual nos ta yama ADN. ADN òf DNA su abreviatura ta para pa e molekül yama na paiamentu "ásido desoksiribonukleiko," ingles “desoxyribonucleicacid” o na hulandes “desoxyribonucleinezuur”. E DNA aki ta poseé tur informashon I karakterístika di un organismo bibu manera hende, bestia i mata o mikroorganismo manera bakteria, vírus, beskein i yis. DNA ta wòrdu lokalisá den e sel di kada organismo I ta úniko pa kada organismo. DNA tin tur informashon pa ku bo karakterístikanan manera bo grupo di sanger I kolo di wowo. Kada organismo tin su informashon den forma di kode riba e DNA. E sekuensia di DNA ta forma un alfabèt kaminda kada pida ta forma grupo/kode ku nos ta yama geno den e DNA. Kada geno ta poseé informashon hereditario.
Serka sierto tipo di mikroorganismo manera vírus bo ta haya RNA en bes di DNA. RNA tin otro molekül ku e DNA. E RNA ta para pa na ingles e molekül “ribonucleicacid” i na hulandes “ribonuleinezuur”.


text:
Mi nomber ta Bicento Henriquez. Mi a nace dia 19 di July di aña 1923 na Aruba. Na edad di 23 aña mi a casa cu Ursula Tromp, for di cual matrimonio a nace 8 yiunan. E mes aña cu nos a casa, mi a tende e Evangelio di gracia di Dios pa prome bes den mi bida. Mi a wordo convenci despues di a risisti y a contradici pa algun simannan; pero pa e gracia di Dios mi a stop di risisti y a obedece e Evangelio door di a acepta Señor Jesus como mi unico Salbador di acuerdo cu Scritura. Despues di 50 aña di matrimonio, mi esposa a fayese den Señor. Durante nos bida di matrimonio mi a wordo yama pa sirbi como pastor na e Iglesia di MonPlazier, Oranjestad, Aruba. Y mi a sirbi den e congregacion ey pa algo mas cu binti aña. Durante e temponan ey Radio Victoria a cuminsa funciona na Aruba, y mi tabatin varios programanan cu por a wordo scucha na e otro islanan tambe. Programanan tabata: Palabranan di Bida, E Bijbel Habri, Bo Preguntanan Contesta, E Iglesia di Aire, y Hobentud pa Cristo.
Na aña 1998 mi a bolbe casa, y e biahe aki tabata cu un misionera conoci den henter Antiyas, y su nomber ta Betty Ratzlaff. E aña aki nos a drenta nos di nuebe aña di matrimonio. Pa e gracia di Dios nos ta bibando actualmente na Canada.
Y nos a dicidi di haci uso di e asina yama “Blogspot”, y siendo cu nos nombernan tur dos ta cuminsa cu e letter “B”; nos a dicidi di yama e programa “Blogspots di B+B Henriquez.
Mi nomber ta Elizabeth Ratzlaff -Henriquez, conoci mas tanto como “Betty”. Mi a nace dia 25 di April, 1927 na Waldheim, Saskatchewan, Canada. Mi a lanta ariba un cunucu hunto cu siete ruman homber! Di mucha nos a cuminsa traha duro pa yuda nos mayornan cu tur e trabao conoci ariba un cunucu: Nos a planta hofi; sembra trigo y otro granonan. Nos tata y mama tabata cria cabai, baca, porco, carne, y galiña. Nos tabata stima animal. Di chikito mi a
siña hala lechi di baca y tur sorto di trabao.
Na e edad di 12 aña mi a cuminsa comprende e Evangelio di nos Señor JesuCristo; esta, cu mi tabata un pecador, y pa haya bida eterno, mi mester acept’E pa medio di fe. Nos mayornan mes a guia nos y a siña nos den e Palabra di Dios. Un anochi, despues cu mi a scucha un mensahe special ariba e berdad aki: “No tin salbacion den ningun otro; pasobra no tin bao di cielo ningun otro nomber ku a wordo duna na hende, pa medio di cual nos mester wordo salba.”: Echunan 4:12. “Kere den Jesus y lo bo ta salba, abo y e hendenan di bo cas.” Echunan 16:31
Nunca a duel mi cu mi a haci e decision ey. Despues cu mi a caba cu educacion primario y secundario, mi a bai pa studia na un Colegio Biblico cu ta yama Prairie Bible Institute, pa cuatro aña mas. Eynan mi a tende di un Mission cu a yama “The Evangelical Alliance Mission” cu tabata principiando un trabao riba e isla di Aruba, y mi a wordo acepta pa bin taha na Aruba.
Nunca a duel mi e decision aki tampoco! Pues, mi a yega Aruba na dia 29 di November aña 1949. Mi a sigui traha na Aruba cu Iglesia Evangelica di Oranjestad pa lo siguiente 30 aña, y durante e tempo ey mi a traha como directora di e Centro Juvenil Washington di 1965-1980. Esey tabata un ministerio cu mi a stima masha, y hopi bes tin nostalgia pa tur e muchanan y hobennan cu mi a siña eynan! Mi a yuda na Radio Victoria y tabatin e programa E Mundo Femenino pa cinco aña, y a yuda den varios otro programa tambe. Mi tabata yuda hopi den traduccion di material y canticanan.
Despues mi a bai pa e isla di Boneiro pa 17 aña mas. Pa prome mi a yuda den e obra di Child Evangelism den traduccion di material pa Felicia Emerencianan. Pero despues mi a uni cu Radio Transmundial pa 15 aña mas sirbiendo como maestra di e idioma Papiamento na su empleadonan pa siña e dushi idioma aki! Esey a habri e porta y e invitacion pa compila e diccionario Bi-lingual di Papiamento/Ingles y Ingles/Papiamento cu ta den su di tres drukmento.
Despues di un carera largo y felis (47 aña) di bida misionera soltera, na 1997 mi a bandona e isla di Boneiro pa Canada pa retira, na e lugar unda mi a nace: e stat chikito cu yama Waldheim, den e provencia Saskatchewan., parti di e pais Canada.
Anto na 1998, fin di aña a bin un sorpresa y cambio drastico pa mi bida!
Mi a casa dia 16 di December, 1998 cu Bicento Henriquez na Aruba, e isla stima, unda mi a traha pa 30 aña! E ultimo ocho aña cu a pasa, tabata masha dushi y precioso.
Nos deseo mutuo ta: pa caba nos careda bon manera e Apostel Pablo a expres’e: “Mi a lucha e bon lucha, mi a termina e careda, y mi a warda e fe. Den futuro ta wardá pa mi e corona di husticia, cual e Señor e Huez husto, lo duna mi riba e dia ey – y no na mi so, ma tambe na tur esnan cu a stima Su binida.” 2 Timoteo 4:7-8.


text:
Pa sea sincero y honesto di acuerdo cu revelacion for di Dios den Scrituranan, NO TIN NI UN persona husto den henter nos mundo, ni sikiera un. Tur a desvia di e bon camina, tur a bira inutil. No tin un cu ta bon, ni sikiera uno. Nan garganta ta un graf habri, nan lenga ta practica mentira. Veneno di colebranan ta ariba nan lipnan. Nan boca ta yen di maldicion y amargura. Nan pianan ta lihe pa drama sanger; ruina y miseria ta marca nan pasonan, y e camina di pas nan no conoce. No tin temor di Dios dilanti nan bistanan. Lesa Romanonan 3:9-18.
Wednesday, August 6, 2014
LEY Y GRACIA
Ya a pasa mas cu dos mil añanan despues di e morto ariba un crus di nos Señor Jesus, y di Su resureccion. Y desde e tempo ey, e Bon Nobo di pordon di picanan, y di salbacion pa medio di fe personal den nos Señor resucita, a wordo y ta siendo proclama. Toh te awe masha hopi hende den mundo, encluyendo e Islanan di Antiyas, ta sigui biba den scuridad, mescos cu nunca e Mesias a bini, y a muri y resucita pa nos.Scritura Santo of sea Beibel, ta bisa nos hopi cla, cu si tabata posibel pa un persona wordo hustifica pa medio di Ley, of sea, door di wardamento di Ley, anto Cristo a muri pornada. Un persona, kende cu e por ta, cu ta bibando cu e pensamento cu e lo wordo declara husto, pasobra cu e ta biba di acuerdo cu e dies mandamentonan, ta den un eror grave. Nos no ta bisando esaki aki, cu e dies mandamentonan ta malo of robes. Absolutamente cu no! E mandamentonan ta husto y bon, pero ta nos ta debil.
Pa sea sincero y honesto di acuerdo cu revelacion for di Dios den Scrituranan, NO TIN NI UN persona husto den henter nos mundo, ni sikiera un. Tur a desvia di e bon camina, tur a bira inutil. No tin un cu ta bon, ni sikiera uno. Nan garganta ta un graf habri, nan lenga ta practica mentira. Veneno di colebranan ta ariba nan lipnan. Nan boca ta yen di maldicion y amargura. Nan pianan ta lihe pa drama sanger; ruina y miseria ta marca nan pasonan, y e camina di pas nan no conoce. No tin temor di Dios dilanti nan bistanan. Lesa Romanonan 3:9-18.
Pa motibo di e berdadnan ey revela hopi cla na nos, amigonan, den Scritura, no ta keda luga pa ningun hende gaba. Pero na lugar di gaba, tur di nos su boca ta wordo silencia. Pasobra separa di fe den Cristo, ni un persona den henter e mundo aki cu lo wordo declara husto, separa di fe den Cristo, Kende a carga nos picanan den Su curpa ariba e crus. Pa nos, libra di picanan, por biba pa husticia, pasobra ta pa medio di Su heridanan, nos a wordo cura. Esey ta e bida berdadero, y e ta pa fe. Y e fe aki ta bini di Dios Su mes mediante e Evangelio y e Spirito Santo cu semper ta compaña e berdadero Evangelio di nos Señor. Y tur esaki ta pasobra nos Tata Celestial a stima nos asina tanto cu E no a spar ni Su unico Yiu, ma El a dun’E pa nos tur, pa trece nos serca djE. Ora cu nos Señor Jesus tabata den un curpa humano mescos cu nos, El a sclama den un ocacion bisando: Bini serca Mi, boso tur cu ta cansa y carga, y Ami lo duna boso descanso. Tuma Mi yugo ariba boso, y siña di Mi. Pasobra Mi ta mansu umilde di curason. Pasobra Mi yugo ta suave, y mi carga ta lihe. Señor Jesus a bisa e palabranan ey, mientras cu E tabata den un curpa humano mescos cu nos, pero sin e naturalesa di pica, manera nos tur tin. Y ta net pa e motibo ey, El a expresa Su amor real y Su compassion na TUR hende di mundo te ariba e dia di awe.
Pasobra El a conoce kiko tin den hende. Pa e motibo ey, amigonan stima di tur parti di mundo: Sea sigur, y masha sigur cu Jesus ta stima bo mescos cu El a stima esunnan cu a mir’E y a scuch’E, e tempo cu E tabata den un curpa humano mescos cu nos tur tin awor. Y Scritura ta revela cu El a wordo tenta den tur cos mescos cu nos, pero sin pica. Siendo cu Señor Jesus nunca a cai den pica, ta nifica alomenos cu El a soporta tur e peso di e tentacionnan cu El a pasa aden.Y laga nos purba comprende di nos banda, cu ta pa nos El a sufri, y ta pa nos El a muri. Y ta pa nos e Tata a lant’E for di e mortonan. Pa asina un dia pronto nos lo mir’E net manera E ta! O repenti awe di bo bida di pica y pone bo fe di henter bo curason den nos Señor y Salbador Jesus.
Posted by Bicento & Betty Henriquez at 7:59 PM
No comments:
Subscribe to: Post Comments (Atom)


text:
Bernhardstraat, San Nicolas: Diabierna den oranan di atardi polis mester a cera caminda y desvia trafico, pa motibo cu un brommer cu tawata na candela.
Esaki a sosode den careda di 5’or di atardi, mesora a pidi brandweer cu urgencia, mirando cu mirando cu lo tawata tin un posibilidad cu e brommer rementa.
Segun e motociclista, elo a caba di yena gasolin na e gasstation un poco mas pariba y a sali bay direccion pabou, na dado momento ela ribapara cu e parti di dilanti di e brommer a pega candela. No a keda e motociclista nada otro pa scapa su bida door di bula for di e brommer. E motociclista no a resulta herida.
Like this:
Like Loading...
Related


text:
Buenos Aires 2018News
Ceremonia di Apertura Buenos Aires 2018
Ceremonia tabata grandisimo y presencia pa mas di mei miyon hende
Ceremonia di Apertura Buenos Aires 2018 tabata grandisimo y presencia pa mas di mei miyon hende para riba e Avenida 9 de Julio.
Entrenan nos delegacion di Aruba cu nos abanderado Kayla Arends cu a desfila cu nos bandera. Un bunita momento y sigur orguyoso pa e hoben atleta di beach volleyball.
Henter nos delegacion a disfruta di un momento inolvidabel cu lo keda graba den curazon di cada uno.
Argentina por mira tras di un ceremonia historico cu pa prome biaha a ser expone di e forma aki riba caya hunto cu un multitud hopi grandi mes.
Diadomingo mainta tempran e prome competencianan lo inicia mientras dia 18 di oktober e Weganan Olimpico Hubenil Buenos Aires 2018 lo termina.


text:
Cu camara di seguridad di supermercado polis a identifica e anti-social como e conocido "Perez" y a bay detene
Diadomingo merdia a drenta informe di un caso di ladronicia na Supermercado Noord na Saliña Cerca, mesora a dirigi un patruya na e sitio. Na yegada di e patruya a bin compronde cu e antisocial a bay caba pero cu nan sistema di camara di seguridad a logra capta e anti social y a mmustra polis esaki. Mesora e polisnan a reconose como e concoido "Perez". Polisnan a sali bay busca e sospechoso y a logra detene na Washington.


text:
CalurosoCaluroso tiene 8 letras
Definición de caluroso aquí
Resultados de búsqueda:
Resultados de imágenes:
Youtube: caluroso
Nube de palabras :
- caluroso xaluroso valuroso faluroso daluroso czluroso csluroso cwluroso cqluroso cakuroso capuroso caouroso calyroso calhroso caljroso caliroso cal8roso cal7roso calueoso caludoso calufoso calutoso calu5oso calu4oso caluriso calurkso calurlso calurpso calur0so calur9so caluroao calurozo caluroxo calurodo caluroeo calurowo calurosi calurosk calurosl calurosp caluros0 caluros9


text:
ORANJESTAD – Nos Seleccion Nacional di futbol di Aruba ta cla pa enfrenta Guadaloupe awe diamars 16 di October. Exito na tur...
ORANJESTAD – E hoben Arubano defensa di PSV Denzel Dumfries awe a debuta cu e seleccion nacional di Hulanda bou guia di...
ORANJESTAD – Ayeranochi den un sold out Yankee Stadium na New York a tuma lugar e wega number 4 di e American...
ORANJESTAD – E outfielder Arubano despues di su temporada den e liga independiente awor lo join e ekipo di Aguilas del Zulia na...
ORANJESTAD – E ex-Major Leaguer di Aruba Eugene Kingsale un biaha mas a participa y duna clinica na Hapon. Den e di...
TAYLOR – Un emocion un biaha mas, ora cu e ekipo di Aruba a bataya te den extra inning pa a logra...
ORANJESTAD – E hoben Arubiano Denzel Dumfries ta bira e prome defensa di PSV despues di Jagos Vukovic na 2009 cu ta...
ORANJESTAD – Diabierna atardi, RBC Royal Bank (Aruba) N.V. a formalisa un biaha mas nan partnership cu Aruba Little League Foundation. RBC,...
ORANJESTAD – E ekipo professional di baseball di Navegantes del Magallanes di Venezuela lo ta organisando un showcase internacional den e luna...
ORANJESTAD – E selecion di Aruba North Little League ta derota e selecion di Liga Central Braulio Wester pa di 3 anja...


text:
Desaroyo monetario
Den e luna di Januari 2018, e cantidad di placa den circulacion a subi cu Afl. 43,6 miyon te na Afl. 4.283,5 miyon, compara cu December 2017. Esaki a resulta for di crecemento den e reserva di divisa netto di Afl. 63,3 miyon, cual a wordo parcialmente mitiga pa un caida den e activo domestico netto di Afl. 19,7 miyon.
E subida den e reserva di divisa netto di e sector bancario a resulta for di compra netto di divisa for di publico (+Afl. 254,0 miyon), primordialmente relaciona cu entrada for di turismo, servicio di transportacion y inversion directo. Esaki a wordo parcialmente mitiga pa benta netto di divisa na publico (-Afl. 190,7 miyon), principalmente relaciona cu importacion di mercancia, otro servicionan, transferencia netto pa cuentanan den exterior di companianan local, transferencia coriente y e asina yama “income accounts”.
E bahada den e activo domestico netto ta debi na un caida den transaccionnan no relata na credito (-Afl. 23,3 miyon). Di otro banda, credito domestico a registra un aumento di Afl. 3,6 miyon. E bahada den transaccionnan no relata na credito ta mas tanto relaciona cu caida den e asina yama “allocated provisions for loan losses”, e asina yama “acounts receivable and prepayments”, otro debenan, un subida den e asina yama “shareholders’ equity” y transaccionnan di clearing. Credito domestico a aumenta door di mas credito bancario netto na e sector publico (+Afl. 10,0 miyon), cual a wordo mitiga pa un bahada den credito bancario na e sector priva (-Afl. 6,4 miyon). E bahada den credito bancario na e sector priva ta debi na menos credito na consumidor (-Afl. 7,2 miyon) y credito na empresa (-Afl. 1,9 miyon). Di otro banda, hipoteca pa vivienda a nota un subida di Afl. 2,6 miyon. Di otro banda, credito bancario netto na e sector publico a nota un aumento, principalmente door di un vahada den depositonan di gobierno (-Afl. 9,9 miyon).
Inflacion
E nivel general di prijs, cu ta wordo midi door di e indice di prijs di consumo, a registra un subida di 1,1 porciento den e luna di Januari 2018, compara cu Januari 2017. E contribuyente principal na e aumento aki ta e componente “Transporte”. Otro componentenan cu tambe a registra aumento ta e componentenan “Cuminda y Bebida No-Alcoholico”, “Vivienda”, “Recreacion y Cultura” y “Restaurant y Hotel”. Di otro banda, e componentenan “Paña y Sapato” y “Mobilario” a registra un caida. Si exclui e componentenan di cuminda y energia for di e indice di prijs di consumo, inflacion a mustra un aumento di 0,7 porciento compara cu Januari 2017. Pa loke ta trata e promedio anual di e tasa di inflacion, esaki a regsistra un bahada di 0,4 porciento na Januari 2018, compara cu un caida di 0,5 porciento na December 2017.
Turismo
Na Januari 2018, e cantidad di turista a registra 757.183 bishitante, cual ta 2.202 bishitante (+2,5 porciento) mas cu na Januari 2017. E crecemento aki a resulta principalmente door di un expansion den e mercado Norte Americano di 5.104 bishitante (+8,3 porciento), cual a wordo pa un gran parti mitiga pa un reduccion den e mercado Latino Americano di 3.290 bishitante (-18,1 porciento).
E subida den e mercado Norte Americano a resulta principalmente door di mas bishitante for di Merca (+4.097 bishitante of +7,4 porciento). E caida den e mercado Latino Americano a wordo causa primordialmente pa menos bishitante for di Venezuela (-4.333 bishitante of -48,9 porciento).
E cantidad di turista crucero a registra un aumento di 18.564 bishitante of 20,7 porciento te na 108.298 bishitante na Januari 2018, compara cu Januari 2017. E cantidad di barconan a expande for di 44 na Januari 2017 pa 53 na Januari 2018.
Entrada di Gobierno
Na Januari 2018, entrada di gobierno a suma Afl. 100,4 miyon, cual ta Afl. 3,2 miyon mas compara cu e mesun luna di e aña anterior. Esaki a resulta for di un aumento den entrada di impuesto (+Afl. 7,8 miyon), cual a wordo parcialmente mitiga pa un caida den entrada no relata na impuesto (-Afl. 4,6miyon).
E subida den entrada di impuesto ta relata principalmente na mas impuesto riba importacion (+Afl. 2,8 miyon), impuesto riba entrada (+Afl. 2,3 miyon), benta di negoshi (B.B.O.) (+Afl. 1,9 miyon), impuesto riba propiedad (+Afl. 1,0 miyon) y e asina yama “overdrachtsbelasting” (+Afl. 1,0 miyon). E subidanan aki a wordo parcialmente mitiga pa menos impuesto riba ganashi (-Afl. 1,4 miyon) y impuesto riba divisa (-Afl. 1,0 miyon).
Banco Central di Aruba
22 May 2018


text:
Dia 7 di febrüari ultimo, pa di tres bia, siudadano Soraya van Nijen a organisá un evento pa rekoudá fondo. Meta di e eventonan ta semper pa hasi un donashon ku e fondonan ku e eventonan generá.
E biaha akí a skohe Fundashon Tur Mucha Mester Kome (TMMK) pa bin na remarke pa haña e donashon. E aktividat di ayera tabata ‘premiere’ di un pelíkula nobo. E públiko tabata konsistí di 250
dama ku tabata dispuesto pa aportá na e bunita kousa aki i alabes disfruta di un anochi plasentero den kompania di amiganan i konosínan. Sra. Jennifer Moesker (TMMK) a duna un presentashon pa splika mas di tokante di e projekto prome ku e film kuminsa.
Ku e montante rekoudá ayera nochi a bira posibel pa Fundashon TMMK adoptá un skol mas ku lo partisipá e aña aki den e programa di alimentashon. Sigur sigur un logro pa aplaudí.
Fundashon Tur Mucha Mester Kome a lanta na mei 2017 i a lansa un proyekto piloto kaminda ta duna muchanan di shete skol ku ta bai skol sin kome i ku tin problema struktural ku alimentashon,
kuminda balansá tres biaha pa dia i 7 dia pa siman (wikènt i fakansi tambe).
Fundashon TMMK ta traha ku otro organisashonnan manera Fundashon Duna Mucha un Man (Lions). Di e forma aki nos ta yega hopi mas lihé sosteniendo otro ku e meta prinsipal pa tur mucha kome.
Union ta hasi forsa!
Lo tin hopi mas evento e aña aki kaminda por kontribuí. Ban p’é pasó falta míles di mucha más!
Pa mas informashon chek e website www.turmuchamesterkome.com of via FB.


text:
E exigencia di Fiscal di 4 aña a baha
ORANJESTAD (AAN): Diabierna mainta Hues a dicta sentencia contra e homber G.d F., kende a worde haya culpable di tabatin 4 arma di candela, 114 bala y 1,2 kilo di hash. Ademas a confisca un cantidad di placanan, auto y otro propiedadnan.
FISCAL A EXIGI 4 AÑA DI PRISON:
Algun siman pasa tratamento di e caso a tuma lugar caminda Fiscal a bisa cu e ta haya legalmente proba cu sospechoso ta culpable di posecion di arma y droganan. Haya cu G.d.F. ta busca manera ta tira culpa riba su ruman homber. A confront’e cu diferente combersacionnan caminda e tabata purba gaña cu ta su ruman pero a lo largo e mester a admiti cu e tabata papia.
Pa cu castigo, tene cuenta cu promer biaha cay sera. E kier duna impresion cu e no sa di nada y tira culpa riba su ruman homber. Fiscal a menciona cu por bien ta cu e armanan lo ta worde usa pa haci asalto. Un di e armanan a purba kita e number di serie. Exigi 4 aña di prison.
Fiscal a splica cu e 3 Autonan, scooternan y placanan cu a worde confisca, a cuminsa un investigacion financiero y no por tuma un decision riba esakinan.
SENTENCIA:
Diabierna mainta Hues a bisa cu e ta haya legalmente proba e acusacionnan contra e acusado G.d F. Hues a bisa cu a base di peticion di autoridad Hulandes, a tene un razia dia 7 Februari 2018 na e cas unda G.d F. tabata kedando, cual cas realmente ta di e ruman homber. E ruman homber a worde deteni na Hulanda relacion cu caso di labamento di placa. Hues a bisa cu durante razia a haya 4 arma, 114 bala cayente, 1.2 kilo di hash.
Hues bisa cu no ta relevante di kende esakinan ta. G.d F. tabata cuida e cas. Hues a bisa cu e no ta kere e declaracion di G.d F. cu ta e ruman a sconde e armanan y cu e sa di un arma so. Hues a mustra cu investigacion a mustra cu den G.d F. su cel a haya potretnan di armanan. Esakinan a worde saca for camber di e ruman homber. Esaki na opinion di Hues, ta indica cu e acusado G.d F. tabata sa di e armanan.
Hues a remarca cu si G.d F. a mira un arma den su cashi, pakico e no a yama e ruman y reclama.
Tocante e droga, Hues a mustra cu segun G.d F. ta e ruman a sconde den su camber pa e droga no seca. 1.2 kilo di hash tabata scondi den camber. Hues a bisa cu den cel di G.d F. tambe a mira potret di paki seya di hash.
Hues a bisa cu e no ta kere e declaracion di G.d F. cu e no tabata sa di e armanan y droga.
CASTIGO:
Pa cu e castigo, Hues a bisa cu e ta tene cuenta cu e armanan tabata warda den e cas y cu e acusado no tabata cana riba caya cu esakinan. Tambe Hues a tene cuenta cu e cantidad di droga. Hues a sigui bisa cu ta promer biaha cu G.d F. ta cay sera. Teniendo cuenta cu sentencianan cu Corte den Promer Instancia y Corte Superior ta duna, Hues a condena G.d F. na 2 aña y 6 luna di prison, kitando e tempo cu e ta sera den KIA.
Hues a duna orden pa destrui e armanan, e balanan y e droga. Hues a bisa cu e no por dicidi riba e placanan y otro cosnan cu a keda confisca, pasobra autoridad na Hulanda tin investigacion andando.
Manera ta conoci, tanto e acusado como Fiscal tin chens pa apela e sentencia di Hues. Esaki lo mester sosode den 2 siman di tempo. Si sea Fiscal of abogado mr. Lejuez apela e sentencia, e ora ey ta Corte Superior lo bay trata e caso di nobo. Tres Hues lo bay evalua henter e caso y despues dicidi si e sentencia ta na su lugar of no.
E chens ta existi cu e castigo por keda mesun cos, e por baha of e por subi tambe. Ta conoci cu Hof di Corte Superior ta baha cu tur peso di ley riba tipo di casonan asina. Pero tur cos ta depende con Hof ta mira e caso. Tempo lo mustra si e caso aki ta bay Corte Superior of no.


text:
Den un articulo cu mi a lesa riba pagina 35 den Diario di 20 di maart, mi a lesa con Sr. Lioe-A-Tjam, un politico den desaroyo, a bin na defensa di mangrovenan di Aruba. Como un naturalista ferviente, ami ta aprecia su amor pa fauna di nos isla y su disponibilidad pa proteha nan. Sr. Elton Lioe-A-Tjam ta mustra un animo cu tur Arubiano mester sigui, pero mi tin un problema cu e manera cu el a presenta su defensa.
Refiriendo na un articulo cu supuestamente Sr. Lioe-A-Tjam a lesa den Noticia Cla di 14 di maart 2017, e ta titula su defensa cu un acusacion cu e desaroyado di Proyecto “Zoetry Isla di Oro” tin un campaña di “manipulacion y intimidacion”. Mi tambe a lesa e articulo ey, na Hulandes, pero mi no a nota ningun indicacion di manipulacion ni intimidacion di parti di Sr. Sydow e persona cu NoticiaCla ta cita.
Loke ami a lesa den NoticiaCla ta cu Sr. Sydow a duna un advertencia a base di e rapport “Environmental Impact Assessment for Isla di Oro Zoëtry Resort” prepara pa e empresa Americano Langan International, posiblemente un di e mihonan den su genero. Segun e rapport impactante di casi 300 pagina, e resultadonan di e estudio cu e empresa a haci, e mangrovenan ta muriendo y e coral ta core peliger y algo mester wordo haci. Urgentemente!
Sr. Lioe-A-Tjam ta cataloga e opinionnan di e cientificonan di Langan International como “hilaridad y arogancia”. El a lesa e rapport? Pa ami ta miho informa riba e topico asina importante pa nos isla, mi a lesa mayoria di e rapport y mi a keda asombra con detayadamente Langan International a investiga e situacion aki prome cu nan a duna nan rapport. Mi a busca tambe algo di e empresa Langan International cu a haci e investigacion. Esaki no ta un compania di awa dushi. E tin credencialnan mundialmente reconoci.
Naturalmente Sr. Sydow ta menciona cu su grupo ya a gasta mas di mey miyon dollar cu e estudionan. After all, esakinan tabata e rekisito di gobierno pa haya e permisonan cu nan ta pidiendo. Pasobra e prome rapport a crea algun duda, e grupo a contrata Langan International pa haci di dos estudio cu por cierto a confirma e resultadonan di e prome rapport. En otro palabra, “nos a haci loke a exigi di nos, awor ta na turno di autoridadnan pa haci loke nan mester haci”.
E declaracion di Sr. Sydow cu su grupo tin placa y plannan ta na su luga. Ta un lastima cu Sr. Lioe-A-Tjam a yama esaki “arogancia”. Manera e mester sa, aki ta hopi a bin cu tabata kier tereno of otro concesionnan di autoridadnan cu intencion di specula, no pa construi.
Sr. Sydow ta ofrece e disponibilidad di su organisacion pa coopera cu gobierno y NGO’s pa traha pa salba e area afecta. Esaki no ta “intimidacion” ni “manipulacion”. E forma di cooperacion por wordo defini hunto cu e controlnan necesario pa haci sigur cu tur participante ta haci loke ta rekiri di nan y nada mas. Naturalmente e protocolnan mester inclui e consecuencianan pa cualkier desviacion di e reglanan. Sr. Elton Lioe-A-Tjam ta sospecha cu esaki ta un tactica pa “silencia algun bos ambiental” manera otronan supuestamente a haci den pasado. Mi no ta kere ta husto pa huzga Pablo awor pa loke Pedro a haci den pasado.
Sr. Ljoe-A-Tjam ta descarta e ponencia di Sr. Sydow cu proyectonan similar a wordo completa exitosamente na diferente pais y e ta menciona cu e tambe por bin cu ehempelnan unda e proyectonan similar no a resulta beneficioso pa pueblo of naturalesa. Sr. Sydow to nombra algun pais manera Jamaica, Mexico, Costa Rica y otronan. Sr. Lioe-A-Tjam su argumento lo tabata mas creibel si e tambe a menciona e proyectonan cu a faya, y tambe splica pakico nan no tabata exitoso.
Mi kier sigura Sr. Lioe-A-Tjam y tur cu lesa e articulo aki cu ami no tin ningun interes monetario den e proyecto Zoetry Isla di Oro. Mi ta haya e proyecto aki fantastico y cu lo yuda nos turismo enormemente. E rapport di Langan International a satisface mi cu nos naturalesa no lo keda daña; al contrario, cu e oferta di e grupo tras di e proyecto pa traha hunto cu autoridad y NGO’s e lo beneficia nos flora y fauna. Mi ta spera cu mi por mira e yegada di e prome turistanan cu lo hospeda na Zoetry Isla di Oro na 2019.


text:
ORANJESTAD(AAN0—Algo cu conocedornan di teatro a spera pa varios aña caba, ta wordo realize, y esey ta un show di e actriz Angelique Stuger… Su show lo ta den Cas di Cultura diamars dia 14 di e luna aki y cu un elenco di artistanan conoci.
Por menciona entre otro Percy Jeandor, Faritah Luidens, Edison “Bingo” , Gerardo “Bashaca” Janga, bailador Oslin Boekhoudt di Pachanga, tambe bailarin Franklin Kock , Charisma Tromp, Angeline Zievinger y su casa cu no sa baila pero cu lo demostra ritmo bailable durante e show aki.
E show aki ta den preparacion 10 luna caba y ta wordo presenta riba e unico anochi cu e por a haya habrina Cas di Cultura cu ta diamars dia 14 di e luna aki.
Anglique ta conoci pa su impacto na 2011 den certamen Mrs. Carnival cual anochi el a cautiva e publico durante henter anochi cu su presentacionnan y wordo eligi tambe como Señora Carnaval. El a actua den varios episodio di “Joke e ta” y awor ta realize un di su soñonan.
DIARIO lo bini despues cu mas informacion tocante e show.


text:
ORANJESTAD – E promé boramentu di prueba pa gas dilanti kosta di Aruba a pasa. Tin gas? I ki impakto e boramentu tabatin den serkania, por ehèmpel pa turtuga hopi menasá?
E kompania spañó di zeta Repsol no ta bisa si a haña gas. Armando Curet di e kompania di gobièrnu envolví CAP ta bisa ku e boramentu a bai ‘masha fásil’ i ‘sin problema’.
Aktualmente ta studia e resultadonan di e boramentu di prueba. E barku di bora entretantu a bai Kaapstad. Pero a anunsiá mas boramentu.
A tira e produkto residual di e boramentu den laman
Promé ku e boramentu di prueba Repsol a hasi un Environmental Social and Health Impact Assessment (ESHIA) tokante e konsekuenshanan. Den esaki tin pará ku no ta ferwagt daño permanente pa turtuga, pero tambe ku no ta ekskluí molèster temporario.
Tambe ta skibí den e estudio ku lo tira greis di boramentu i líkido di boramentu den laman. E organisashon lokal di turtuga Turtugaruba a hasi pregunta krítiko tokante esaki? “Nan a presentá e estudio i den esaki nan a bisa ku nan ta operá segun sierto direktiva ku e industria ta duna pa esaki”, Richard van der Wal di Turtugaruba ta bisa.
<h5'Sea ta bèrdat òf nò, bo mester kere nan numa. Nos no tin e medionan pa kontrolá esaki 32 kilometer pafó di kosta'
Durante di e investigashon seismológiko anterior ainda Turtugaruba a investigá e konsekuenshanan huntu ku Repsol. Pero e bia aki nò. Asina no a usa un sistema di radar ku ta atvertí e barku di boramentu ora tin un turtuga ta landa den besindario.
Segun Van der Wal esaki, pa motibu di e molèster di boroto ku a ferwagt, tabata ménos nesesario. “E impakto di zonido di e boramentu ta solamente ora nan yega e punto di mas hundu. Pero esaki ta dura solamente algun ora mas pa hasi midimentu èkstra”
Konsiderá riesgo
Pero e fundashon no tin e kapasidat tampoko pa duna kada turtuga un transmisor. “Bo no por duna kada bestia un instalashon di alarma tampoko. Esei no ta práktiko. Bo mester konsiderá riesgonan di un intervenshon asina i e ora ei bo ta konkluí ku pa e parti ei mihó bo no hasié.”
‘Bo no por duna kada bestia un instalashon di alarma tampoko’
E playa di nèshi ku ta keda mas serka di e lugá di bora ku yama Bon Biní 1, ta Fisherman’s Huts, 35 kilometer mas leu. E fundashon no sa si ta falta nèshi.
Faktor
“E impakto berdadero di e boramentu riba e turtuganan nos lo no mira nunka. Nos ta wak e turtuganan ku ta pone webu, i tin bia turtuga ta salta un aña. Tin asina tantu faktor ku ta hunga un papel”, Van der Wal ta konta.


text:
ORANJESTAD, Aruba - 2 di augustus, 2016: Despues cu anja pasa e la forma parti di e liga profesional di bowling PWBA, e bolichera Kamilah Dammers e anja aki un bes mas ta activo unda e lo hunga su di dos torneo porfesional pa loke ta e temporada aki. Algun siman atras Kamilah a hunga den e PBWA Clearwater pero aki e la keda net cortico pa e playoff entre e 38 miho hungadonan. Awo e lo competi den e torneo mas grandi di Merca esta e PWBA US Open na Las Vegas, Nevada.
ORANJESTAD, Aruba - 2 di augustus, 2016: Pa dos siman largo, Aruba Sport Unie a organisa dirferente curso pa muchanan jong cu ta interesa den e area pa bira un referee den deporte. Na banda di e curso di referee a oferce un curso adicional di prome auxilio(EHBO) na e cursistanan. Diamars 2 di augustus a cuminsa cu e curso di arbitro den futbol unda a haya varios participante den e edad di 16 aña bay ariba, unda e mayoria ta muchanan di scol cu ta praktica e deporte di futbol.
ORANJESTAD, Aruba – 25 di juli, 2016: Karate ta un di e deportenan cu mas a desaroya den e ultimo aña nan na Aruba. Varios scol di karate entre otro Dojo Budokan, Dojo Shibumi, Dojo Shoshinkai y sin lubida e otro scolnan a lanta cu a haci cu e cantidad di atleta a bira grandi mientras e demanda a sigui crece.
ORANJESTAD, Aruba – 25 di juli, 2016: Tur aña den e temporada di juli, Aruba Little League ta manda su cuater ekiponan cu lo representa Aruba den e diferente campeonatonan di baseball Little League den Latino Americano y Caribe. Na Aruba mes, e liganan di North, Center y South League ta bataya contra di otro pa mira kende lo representa Aruba, aunke den e categorianan di junior y senior e liganan ta combina,mientras den Little esaki ta entre e tres liganan.
ORANJESTAD, Aruba: 25 di juli, 2016. E dianan 8 pa 16 di juli a tuma luga na Republica Dominicana e di 25 edicion di e Copa Merengue den e deporte di tennis. Mirando e participacion tur aña di nos tenistanan Arubano, e aña aki esaki no lo ta un excepcion. Aruba Lawn Tennis Bond a manda e biaha aki un seleccion di mucha homber den e edad di 16 aña.


text:
Meningitis ta un malesa conecta cu e inflamacion riba e tehido protectivo cubriendo e celebro y e wes’i lomba. E motibonan di e malesa por varia, pero e sintomanan di diferente tiponan ta generalmente similar.
E ta wordo considera cu muchanan ta susceptibel pa e malesa aki. Esaki ta e motibo pa cual Bright Side a dicidi pa recorda mayornan tocante e maneranan di detecta meningitis y cual ta e sintomanan cu lo mester pone atencion na dje primeramente.
Un di e sintomanan di meningitis ta un keintura cu ta cuminsa diripiente. Un mucha ta cuminsa tembla y ta keda keha cu tur ora e ta sinti friu.
E persona cu ta malo, su temperatura ta subi hopi lihe y hopi biaha e ta bira un tarea duro pa bah’e bek. Sin embargo, debi na e hecho cu e sintoma ta e señal di hopi otro malesa, pa cual lo mester pone atencion na e otro factornan mustrando e cambionan den e condicion di e mucha.
Dolornan di cabes causa door di meningitis hopi biaha no ta solamente fuerte, pero tambe inhumano. Mas ainda, e dolor por impacta e nek di e pashent tambe, door di e dolor di cabes fuerte, e no por pone atencion na esaki. Un fontanelle abulta por ta un señal importante di meningitis den babynan recien naci.
Un persona afecta pa meningitis no por focus su bista, cual ta motibo cu su vision ta bira dobbel.
Un persona afecta cu meningitis ta perde su apetito. Esaki ta debi parcialmente door di e nausea cu por sigui pa dolornan di stoma y sacamento.
Un otro señal di meningitis ta e miedo pa luz cla pa motibo cu esaki ta causa cu e wowonan di e mucha ta basha awa y un nausea huntamento cu un dolor di cabes ta bira mas fuerte.
Un mucha cu meningitis por ta den un posicion particularmente reconocibel: drumi di banda cu su cabes tira patras y su pianan drumi. Intentonan pa drecha su nek no tur ora ta resulta exitoso.
Incluso si e mucha logra dobla su cabes, su pianan ta dobla di biaha riba su rudianan, y ta imposibel pa nan dobla den e posicion ey. E fenomenonan aki ta wordo yama e Brudziński neck sign.
Cu meningitis, e signo di Kernig tambe ta aparece, unda cu bo no por rek bo pianan completo, si e wordo hisa pa aproximamente 90 grado.
Rash ariba cuero tambe ta posibel cu meningitis. Coy un glas blanco (clear), primi’e contra di e cuero te ora cu e bira bleek. Si e mancha bira bleek hunto cu e cuero, e persona no tin meningitis. Si e rash no bira bleek, e ora lo mester busca atencion medico.
Meningitis ta un malesa peligroso, pa cual si un di e sintomanan aki wordo detecta, bo mester yama un ambulance di biaha. Bo mester duna e persona infecta un sosiego, un luga keto y luznan scur te ora cu un dokter yega.
Fuente: https://brightside.me


text:
ORANJESTAD, Aruba – E aña aki un biaha mas Club Camacuri Harley Davidson lo tin e famoso Camacuri Ride, unda cu brommernan di Aruba como esunnan di afo lo participa. Aña pa aña e evento a crece y e aña aki Tropical Bottling Co. a partner cu e club p’e evento.
Richard Giel, “Special event coordinator” di Tropical Bottling Co., a indica cu algun aña pasa nan a partner cu e evento aki y despues di un periodo di 2 aña e “bike ride” ta bek cu Tropical Bottling Co. Door di meta cu e organisadonan tin e aña aki, Tropical Bottling Co. a tuma e decision pa partner cu e evento un biaha mas. E causa aki ta p’e muchanan y esaki a atrae Tropical Bottling Co. y asina nan a dicidi di participa atrobe.
Tropical Bottling Co. lo ta participando na e bike ride aki cu tur su productonan, asina Richard Giel a expresa. Tambe nan ta kere cu esaki ta bira un relacion exitoso. E evento aki no ta un evento di 1 dia, pasobra dia 16 di Maart na Balashi Beer Garden lo tin un evento di “Back to the 80’s – 90’s”. E entrada lo ta gratis y asina aki e evento lo bira uno grandi.
E aña aki Club Camacuri ta tene nan di 21 bike ride, cual lo cuminsa diaranson, asina presidente di Club Camacuri, Buchi, a expresa. Diaranson dia 14 di Maart lo ta bahando e containernan di brommer di Corsou y Boneiro, di cual Corsou tin 4 container y 1 di Boneiro. Lo bay tin hopi brommer riba caminda durante e dianan ey.
E inscripcion pa participa den e Camacuri Bike Ride 2018 lo ta diahuebs na Balashi Beer Garden. E inscripcion ta costa 65 florin y e participantenan lo ta hayando un tas cu nan coy come, wristband, coy bebe, pin y T-shirt. Diahuebs no tin coremento, pero diabierna 16 di Maart e coremento lo cuminsa di atardi te anochi. E president di e club a gradici e brigada di motor di KPA cu lo acompaña nan durante e evento aki. Ta recorda tur motociclista pa tin nan helm y na mes momento ta pidi cooperacion di e automobilistanan, taxistanan pa duna nan e espacio pa tin un bunita ride pa dia 18 di Maart. Diasabra anochi tambe lo tin un ride, mientras cu diadomingo dia 18 di Maart e ride lo ta grandi. E dia aki tur hende lo topa na Balashi Beer Garden pa breakfast di 9:00am te 10:45am, pasobra 11:00am e ride lo sali.
Na algun stop lo tin weganan p’e participantenan y na caminda lo tin comemento pa tur hende. E ride lo termina bek na Balashi Beer Garden unda cu lo parti plakkaatnan na tur club bishitante y e participantenan.
Fundacion pa Nos Muchanan tambe a partner cu Tropical Bottling Co. y Club Camacuri, unda cu e fundacion lo ricibi un donacion di e recaudacion di fondo di e bike ride. Lionel Croes, vice presidente di Fundacion pa nos muchanan, a expresa cu e causa aki ta pa yuda na e seminarionan cu nan ta haci. Na e momentonan aki e fundacion ta trahando riba e derecho di mucha.
E fundacion a gradici na tur sponsor p’e evento aki. E causa aki lo ta uno bon di cual e fundacion lo haci un bon uzo di e donacion cu nan lo ricibi.


text:
WILLEMSTAD—Tin sierto kosnan ku ta pasando na Kòrsou ku bo no ta kaba di komprondé. Tur e instansianan ta kai bou di gobièrnu, pero ta parse ku nan tin nan propio agènda, siendo ku djis poko kolaborashon hinter e asuntu ta aklará.
Redakshon di Vigilante ta siguiendo e desaroyonan rònt di Wechi hopi di aserka. Manera ta konosí ta trata akinan di un proyekto ku tin un invershon di 500 mion florin pa konstrukshon di 4000 kas. Di parti di FKP nan a kuminsá ku e promé konstrukshonnan, pero mester a wanta dado momentu pa atendé entre otro e kaso kontra Amigu di Tera. Pa lokual ta trata e kaso aki ta asina ku resientemente FKP a gana e kaso ku nan tabatin kontra Amigunan di Tera. Ta asina ku den seno di FKP nan ta di opinion ku Amigu di Tera kier stroba e desaroyo nan na Wechi saliendo na fabor di poko habitante na Juliana Dorp.
Ta asina ku den seno di FKP, nan ta lamentá e echo ku Amigu di Tera ta defendé interes di algun habitante di Julianadorp ku ta kontra desaroyo di Wechi. Ta asina ku pa lokual ta trata Proyekto Harmonie ku a limpia tereno te yega Bullenbaai nan no a interesá mes pa sa si tin bouwvergunning, segun nos a keda informá. Pa esnan na FKP ta asina ku Amigu di Tera ke stroba – 4000 famia di haña kas, aparte dje echo ku Wechi ta krea kuponan di trabou i desaroyo di ekonomia. E problema di mas grandi pa lokual ta trata konstrukshonnan dje kasnan no ta sinta serka Amigu di Tera, paso ya esaki ta tras di lomba. E problema mayor ta sinta na Aqualectra. Ta asina ku nos a keda informá dje echo ku di parti FKP nan ta kla pa sigui ku konstrukshon dje kasnan. E motibu ku nan no por sigui ku e konstrukshonnan ta debí na e echo ku nan no ta kla pa usa materialnan ku despues por ser hòrtá ku fasilidat.
Pa FKP por kuminsá ku kontinuashon mesora dje kasnan, nan mester di koperashon di Aqualectra. Ta algu ku ya nan a yega di pidi Aqualectra. Lokual ku nan a pidí Aqualectra ta pa nan pone konekshon di koriente na Wechi. Motibu ku nan a hasi e petishon aki ta sinta den e echo ku nan ta teme ku dor ku na Wechi ta asina suku, ku anti sosiainan lo por bin hòrtá loke ku ya nan a kaba di pone na e kasnan. No solamente esei, sino hòrtá e materialnan di konstrukshon. Te dia di awe FKP no a tende di Aqualectra ki dia ta honra nan djis ku e instalashonnan di koriente ku nan a pidi. Pa nan no ta bai mes pa iluminá hinter Wechi. Tur lokual ku nan mester ta suministro di koriente na Wechi. Redakshon di Vigilante a keda garantisá dje echo ku manera Aqualectra pone koriente ku FKP lo sigui ku konstrukshon dje 4000 kas nan. Redakshon di Vigilante a trata na drenta den kontakto ku Sr Derrick Jonis, pero lamentablemente no por a haña e direktor interino di Aqualectra na liña.


text:
Un tata poco preocupa buscando su yiu menor a bin descubri cu e yiu ta na un cas na Santa Cruz. E tata dimes kier bon pa su yiu muhe. Pesey a base di informacion cu el a haya a bay tambe na e cas.
Na yegada na e cas na Santa Cruz presencia di Polis tabata necesario. A bay asina leu unda tres persona a wordo hiba warda. Un hoben masculino biba na e adres, e mucha muhe menor di edad y tambe e tata preocupa.
Polis a atende nan pa mira si e hoben menor por compronde e preocupacion di e mayornan cu kier bon pe. Na final ora cos bay robez ta cerca e mayornan mes nan ta bati na porta bek.


text:
“El Menor” 4 biaha a wordo deporta
ORANJESTAD (AAN): Diahuebs madruga en conexion cu un investigacion andando a detene un homber procedente di Venezuela cu nacionalidad Venezolano R.S.R. di 32 aña miho conoci como “ El Menor”.
“El Menor” ta wordo sospecha di a comete ladronicia den casnan vacacional aki na Aruba. Por bisa cu ta di cuater biaha caba e sospechoso aki ta wordo deporta y e ultimo tabata juni 2018, despues di a sinta su castigo pa e mesun delitonan cu e ta wordo sospecha awe.
Desde Augustus 2018 e sospechoso aki ta na Aruba y a cuminsa comete ladronicia den diferente cas vacacional. E entrada hudicial a tuma luga na un cas na Madiki.
A detene dos señora arubiano y cuater ilegal. Den e cas a bin haya bastante droga y articulonan procedente di ladronicia. Tambe a confisca un auto cu tabata wordo usa den e ladronicianan. Ta considera e homber Venezolano sumamente peligroso pa e motibo aki a hasi uso di arrestatie team pa detene e sospechoso aki.
Pa Cuerpo Policial Aruba por resolve mas caso e cooperacion di pueblo di Aruba ta hopi importante pesey nos ta pidi si bo tin cualkier informacion yama nos tiplijn: 11141.


text:
ORANJESTAD – Gregory Milliard tawata bon conoci den e deporte di baseball na unda e la firma cu e organizacion di Baltimore Orioles. Milliard no a logra den e deporte di baseball y despues a bin back Aruba a dedica na cambia su mes den un fighter di MMA, den e ultimo 10 anja e la dedica fuertemente pa awo ta reconoci internacional na unda ultimo e la gana e TXC Fighting Championship na Detriot, USA.
Nos di Sports Zone Aruba a haci un interview cu e orguyo Arubiano Gregory Milliard, siguientemente e promo.


text:
DEN HAAG – E consul general nobo di Venezuela apunta pa Aruba Carlos Mata Figueroa ta keda vigente. “Mi no ta mira motibo pa revoca mi decision (pa reconoce e consul Mata Figueroa)” Stef Blok, minister Hulandes pa relacionnan Exterior a contesta dos parlamentario Hulandes Raymond de Roon y Machiel de Graaf (ambos PVV) awe. Tabata den un carta recien cu dos parlamentarionan menciona, a cuestiona e reconocemento di gobierno di Reino Hulandes pa Mata Figueroa bira e proximo consul di Venezuela na Aruba debi na supuesto lasonan criminal. Un corant Hulandes a tilda e persona te hasta di ta un baron di droga. Basa riba informacion ey, e preguntanan a keda manda na e mandatario Hulandes.
INDICACION
Segun Blok, contrario na e caso di e candidato anterior Hugo Carvajal, no tin ningun indicacion manera un sentencia di un ofensa serio. Ademas Mata Figueroa no ta aparece riba e lista “Specially Designated Nationals and Blocked Persons” di departamento di Finanza di Merca. Como tal y basa riba e contesta di e pregunta ultimo, Blok a bisa cu e no ta mira motibo pa revoca e decision pa reconoce e consul. No ta conoci ki dia e consul nobo lo cuminsa su trabou na Aruba. E tin cu haya su credencialnan na Hulanda prome, y despues por biaha pa Aruba pa cuminsa su labor como e consul general nobo di Venezuela pa Aruba. Mientrastanto e vice consul Amabél Lugo ta encarga cu e consulado Venezolano na Aruba. Lesa e carta cu contesta AKI.
DEN HAAG – Hulanda ta mucho dividi riba cambio di orario entre tempo di zomer of winter den sentido cu kier scohe den un di e dos temponan pa hacie permante. Asina fuentenan na Den Haag ta bisa segun e portal Algemeen Dagblad (AD). Como tal tin informacion cu mayan despues di e conseho di minister, gobierno Hulandes lo anuncia cu pa awor no ta bay dicidi si Hulanda ta cambia pa sea e orario di zomer of winter. E proposicion ey tabata riba mesa debi na e forma practico cu esaki por nifica pa e pais. “Pa un decision asina crucial, ta mucho tempran” ta loke cu e gabinete lo bisa diabierna despues di nan reunion, debi cu Hulanda ta mucho dividi riba e tema.
DEN HAAG – Durante di un serie di encuentronan Arubahuis a presenta e team di mentornan nobo na e grupo di studiantenan cu ta den nan prome aña. Alabes a tuma despedida di e mentornan cu tabata encarga cu e regionnan. Na e ocacion aki e studiantenan pa e region di Groningen y Leeuwarden a cera conoci cu nan mentor nobo Donna van Heukelem-Kock. Den e caso di Arnhem, Nijmegen y Wageningen e mentor nobo ta Yuraima Henriquez-Rodulfo. E studiantenan den e region di Utrecht tambe a cera conoci cu nan mentor nobo den persona di Omar Besaril. Finalmente dos mentor nobo pa e region di Den Haag, Delft y Leiden a keda introduci kende nan ta Solange Quandus y Shahaira Brokke.
DEN HAAG – E staf di e Comision Permanente pa Asuntonan di Reino di Tweede Kamer a haci un bishita di cortesia na Arubahuis. E delegacion a consisti di Griffier Tim de Lange, adjunct-griffier Annemarijke de Vos, in-formatiespecialist Kim van Velzen, commissie-assistent Djamila Khoda-baks y kenniscoördinator Jacob Pot. Esaki ta pa prome biaha cu e staf completo di e Comision di Tweede Kamer ta haci un bishita na Arubahuis.
DEN HAAG – Cas di Aruba ta pone hopi enfasis riba e preparacionnan cu nos hobennan cu ta pensa di bin studia na Hulanda tin cu haci pa por tin un experencia positivo y exitoso ora nan yega Hulanda. Manera e responsabilidad di cada studiante pa busca un camber. Nos ta na luna di november caba y pesey ta importante cu e studiante cu pa otro aña kier bin Hulanda cuminsa inscribi pa un camber. Pa e alumnonan den vóór- examenklas (Havo4, VWO5 y MBO3) y cu tin pensa di bin studia tambe por inscribi caba. Haciendo esaki na tempo e chens ta hopi grandi cu e studiante por haña un camber pagable y mas conforme su gusto ora cu e jega Hulanda.
HILVERSUM/ ORANJESTAD – E situacion di Venezuela y su relacion cu Aruba un biaha mas a bin na bista e siman aki durante un programa di television Hulandes, Zembla di BNNVARA riba NPO2 . E programa cu a pasa diaranson anochi ora di Hulanda a trata e tema di refugiadonan Venezolano yegando e islanan di Reino Hulandes den Caribe, particularmente Aruba y Corsou. Den e programa aki, loke a hala atencion ta e declaracionan di prome minister di Aruba Evelyn Wever riba e tematica, y su comentario riba e consul ‘nobo’ di Venezuela, Carlos Mata Figueroa.
AMSTERDAM – E futbolista professional di Aruba Denzel Dumfries a participa den su prome session di entrenamiento cu e ekipo nacional di Hulanda e siman aki. E mes a mustra di ta contento cu esaki, y a ubica e potretnan corespondiente riba su pagina di Facebook.


text:
Djamars 17 di aprel próksimo Partido Alternativa Real (PAR) lo organisa un charla interesante tokante kalidat di edukashon komo meta pa desaroyo sustenibel na Kòrsou.
Orador di e anochi lo ta sra. Drs. Marilyn Alcala-Wallé, aktual minister di Edukashon, Siensia, Kultura i Deporte.
E charla lo tuma lugá na sentro di bario Janwé, ta kuminsá 7or di anochi i ta kompletamente grátis.
Esaki ta e di dos charla ku ta keda organisá pa PAR, den kuadro di e selebrashon di su 25 aña di eksistensia 14 di desèmber próksimo. E promé charla tabata na sentro di bario montaña kaminda a para ketu na implementashon di e plan di urgensia.
Meta di e charlanan aki ta pa públiko sera konosí ku e metanan di desaroyo sustenibel di Nashonnan Uni, kual ta base pa e plan di desaroyo di Kòrsou.
Direktiva di PAR pa medio di esaki ta invitá tur esnan ku ta interesá pa bini sentro di bario Janwé djamars awor, pa asina partisipá na e enkuentro aki.


text:
LIMA, Peru- Keiko Fujimori, lider di e partido politico Peruano Fuerza Popular y yiu muhe di e ex presidente Alberto Fujimori, a wordo deteni diaranson na Lima, Peru. E hues Richard Concepcion Carhuancho, hues di e Prome Instancia di Detencion Preparatorio, cu a duna orden pa su detencion preventivo pa dies dia.
E motibo ta supuesto delito di labamento di placa.
Keiko Fujimori a wordo deteni hunto cu 19 persona mas, entrenan e ex minister Jaime Yoshiyama y Augusto Bedoya Camare.
Según e abogado di Keiko Fujimori, Giuliana Loza, su cliente a wordo deteni ora cu esaki a bay duna su declaracion den corte. E abogado a califica su detencion como “abusivo” y “arbitrario”.
Keiko Fujimori deteni pa labamento di placa
LIMA, Peru- Keiko Fujimori, lider di e partido politico Peruano Fuerza Popular y yiu muhe di e ex presidente Alberto Fujimori, a wordo deteni diaranson na Lima, Peru. E hues Richard Concepcion Carhuancho, hues di e Prome Instancia di Detencion Preparatorio, cu a duna orden pa su detencion preventivo pa dies dia.


text:
Central di Polis ta manda un patruya pa Diamante (Gold Coast) pa un caso di ladronicia. Na na yegada polisnan ta papia cu e cabayero J.A.M. cu a duna un keho di ladronicia. Desconocinan a bay cu’n tas di laptop preto, un laptop color zilver marca DELL, un drone color blanco (Yuneek Breeze4-K), un paspoort di Colombia.
E ladronann a forsa e porta patras, cu no tabata cera na yabi. Tur loke tabata ariba e mesa, nan a bay cun’e.
Ladronnan ta bay cu laptop
Central di Polis ta manda un patruya pa Diamante (Gold Coast) pa un caso di ladronicia. Na na yegada polisnan ta papia cu e cabayero J.A.M. cu a duna un keho di ladronicia. Desconocinan a bay cu’n tas di laptop preto, un laptop color zilver marca DELL, un drone color blanco (Yuneek Breeze4-K), un paspoort di Colombia.


text:
Willemstad- Disponibilidat di koriente ta dependé pa gran parti di e kapasidat di produkshon ku por konta kuné for di kada unidat ku ta produsí koriente. Aqualectra, den kuadro di su esfuerso pa hasi komunidat mas konsiente di e kapasidat na koriente disponibel i e demanda pròksimamente lo kuminsá publiká e loke por spera na produkshon di koriente di kada unidat, riba kada dia di siman enkuestion.
Mesora lo por tuma nota di e pik di e demanda riba kada dia tambe. Riba Aqualectra su wèpsite, su página di Facebook avisonan den korant lo por tuma nota di e proyekshon di produkshon pa kada unidat ku ta kontribuí na e kapasidat máksimo ku Aqualectra tin na koriente kada dia plùs e demanda pik. Di e forma aki kada un di nos por husga, kon na un forma responsabel por atendé ku konsumo di koriente, teniendo kuenta ku e kapasidat di koriente disponibel.
Parti di e responsabilidat di un kompania modèrno di utilidat ta, di duna komunidat un bista kla kon ta manehá produkshon i distribushon di koriente. Aqualectra a introdusí medionan pa kada ken mes manehá su konsumo di koriente i awa na un forma responsabel. Asina p.e. bo por tuma nota di resumen di konsumo riba bo resibu pero tambe por konsultá ku MiKuenta kaminda tin amplio informashon tokante di bo konsumo di awa i koriente. Riba e wèpsite di Aqualectra bo ta haña un bista al dia di trabounan di mantenshon.Ta den mesun lus mester mira e esfuerso pa hasi e disponibilidat di koriente tambe mas transparente. Aqualectra na un forma simpel ta duna komunidat un bista kla di e kapasidat proyektá di produkshon di koriente dor di su plantanan na Dokweg, su planta disel riba tereno di isla i e turbina di gas na Mundu Nobo banda di e loke ta keda produsí pa e parke di mulina na Tera Kora, CRU i Aggrekonan.
Awor ku nos ta den e periodo kaminda konsumo di koriente ta oumentá debí na e klima kalor e bista aki por ta informashon balioso pa kada un di nos tene kuenta kuné. Banda di hasi mas tantu posibel pa usa koriente na un forma responsabel. Riba e wepsite di Aqualectra por haña tepnan importante kon hasi uso responsabel di awa i koriente. Den kaso ku tin pregunta semper por yama e number grátis di servisio na kliente di Aqualectra na 0800 0135 (24/7.)
Atentamente,
Gerensia Aqualectra


text:
Konturanan general di e deal ku Hulanda a keda finalisá durante e último ‘BES-week’ na Novèmber 2008, fi rmá dia 20 di Novèmber.
Esensia di e plan básiko aki ta un sistema di ‘apartheid na distansha’. A pesar di e Moshon adoptá dia 14 di Nov. 2008 den Konseho Insular ku 5 voto pro (UPB)
i 3 voto kòntra (PDB), pidiendo igualisashon di derecho soshal i ekonómiko entre siudadano di BES i Hulanda, nos representantenan a kapitulá bou di preshon
di Hulanda sin niun resistensia serio durante negosashon na fin di Novèmber.
A pesar di hopi biramentu di UPB, e kapitulashon aki tabata un akto di kobardia puro. PDB - ku dia 14 di Nov. a vota kòntra e ‘Moshon di igualisashon’! - mesora a grita ‘apartheid!’. Nan tin razón, pero di boka di PDB (ku a vota kòntra igualisashon), e gritu aki ta prueba di hipokrisia sin límite.


text:
Trahadonan di DVG a bay den accion dialuna ya cu nan a demostra nan malcontento pa cu e resultado di corte y nan no kier pa e director Sr. Jeff Starring na pia di trabao. Sr. Dangui Oduber, minister di Salud Publico ta splica kico ta e siguiente pasonan.
E trahadonan di DVG pa un tempo caba ta den un incertidumbre, pa cual a duna e director un prohibicion di entrada, mirando cuanto keho a keda entrega contra di su persona. Diferente keho a bin dilanti pa cu su maneho. E minister a haya necesario pa haci un investigacion a raiz di e hechonan cu a wordo treci dilanti. E director no a keda mucho contento cu e paso tuma y a entama un caso.
E motibo pa cual a duna e director prohibicion di entrada, ta pa motibo cu no tabata tin trankilidad . Pero den e ultimo simannan aki cu e director tabata ausente, e trahadonan por a funciona na un manera trankilo. Y a anticipa caba mirando e sentencia di hues ultimo pa cual a anticipa e reaccion di e trahadonan, cual a wordo confirma dialuna.
Tin un malcontento grandi, e trahadonan a manifesta esaki dialuna ora cu nan a manifesta nan malcontento. E trahadonan simplemente no ta bay acepta e trato di e director y den e manifesto nan a pone hopi cla cu nan ta pidi encarecidamente pa e director no presenta na trabao. Pa duna espacio na e comision di doorlichting pa haci investigacion. Unabes e resultadonan aki ta conoci, e ora logicamente lo mester tuma un decision di kico lo bira e futuro di Sr. Starring na DVG.
Ta lamenta e situacion cu ta den, ya cu no solamente e minister no tin confiansa mas den e director, mirando cu despues a manda un carta dirigi personalmente pa e director, y esaki a sali publica den medionan. Esaki sigur ta un muestra mas di desconfiansa, ya cu cartanan ta sali den medio. Esaki tambe ta pone cu e trahadonan tampoco no kier Sr. Starring na trabao, y si esaki pasa toch, nan lo exigi pa e tuma su retiro.
E minister a sinta cu e director, a splik’e kico ta e situacion y a pidi’e pa su cooperacion pa seis siman, pa investiga e kehonan. Sr. Starring a sali for di e oficina y un rato despues e mandatario ta haya un carta cu e ta entama un caso contra di e mandatario. Y esaki ta un otro prueba mas cu Sr. Starring no ta di confia.
MANAGEMENT TEAM
Na final di dia, e sentencia di hues, e hues a duna e veredicto diabierna ultimo. E veredicto ta bisa cu Sr. Starring lo mester presenta bek na trabao y hunto cu su conseheronan huridico, ta evaluando kico ta e miho decision por tuma den e caso aki. E mandatario no kier delanta ariba e decision cu kier tuma. Esey ta un di e decision cu e por tuma. E por bay resorta bou di e Management Team, pero e no tin e tekenbevoegdheid mas como director. E Management Team a haya un extension di 6 siman mas, mirando e sentencia di diabierna ultimo. Hues no a tuma den consideracion niun di e argumentonan cu e abogadonan a trece dilanti.
Ta lamentabel cu no tin trankilidad den e departamento. Tin un incertidumbre enorme. E trahadonan no kier traha cu e director mas. Y dificilmente un director por sigui na e departamento unda e trahadonan no kier e. Ta un gran cantidad di trahado a sali pafo y demostra nan disgusto. E manifiesto ta papia pa su mes. Y pa diahuebs esunnan cu a entrega e manifiesto lo kier un contesta.
SENTENCIA
Den e sentencia ta poni cu Sr. Starring mester ta na trabao bek. Pero den e sentencia hues no a pone specificamente cu e presenta na trabao y eherce su funcion di director. Pero e mandatario a tuma e decision di dun’e un funcion temporal, riba e nivel di director, como beleidsmedewerker. Pero por a compronde caba cu Sr. Starring no a keda contento cu esaki y cu e lo entama un otro caso. Faltando algun siman pa e investigacion termina, por institui Sr. Starring como Management Team y por pone Sr. Starring den dje. Pero lo mester wak si di berdad e ta bay lanta un otro caso y lo sigui warda ariba e sentencia di hues. Ta sitaucionnan fastioso cu e mandatario ta purba di evita. E trahadonan ta para firme. E maltrato cu nan a haya e ultimo aƱanan, nan no ta acepta mas. Nan a cansa di intimidacion, di maltrato. Nan a bira victima di e trato cu e director a dunanan. Simplemente nan no lo acepta nan director mas di DVG. Consecuentemente lo mester fiha un posicion final, pero ta warda wak si Sr. Starring ta bolbe entama otro caso. A para bira cu practicamente cu hues a bira gobierno.
DIFERENCIA DI OPINION
Tin un diferencia di opinion entre esunnan cu a entrega e manifiesto y DRH. Ta lamenta e posicion di DRH, ya cu a inclui nan den e Voorlichtings Commisie. Pero nan a informa di no kier ta participe mas den e Voorlichtings Commissie. E mandatario tabata kier un partido imparcial, ya cu como partido imparcial, DRH por a yuda den e investigacion den e funcionamiento di e director. Pero despues di e accion di protesta di e trahadonan di DVG, DRH a informa e mandatario cu nan no ta interesa mas pa forma parti di e Voorlichtings Commissie, cual e mandatario ta lamenta.